Bagaimana Saya Boleh Dapat Diabetes Jenis 1? Kenali Simptom, Komplikasi & Rawatan

Penyakit diabetes tidak asing lagi dalam kalangan rakyat Malaysia.
Namun, tahukah anda sebenarnya penyakit ini ada beberapa jenis.

Dua kategori yang sering didiagnosis ialah diabetes jenis satu dan diabetes jenis dua.

Pun begitu, agak membimbangkan apabila penyakit diabetes jenis satu kurang mendapat pendedahan dalam kalangan masyarakat Malaysia, meskipun
ia kerap didiagnosis bukan sahaja dalam kalangan orang dewasa malah remaja dan kanak-kanak juga.

Sebelum kita pergi dengan lebih mendalam, mari kenali apa itu diabetes jenis satu dan pengaruhnya terhadap masyarakat kita.

Diabetes jenis satu terjadi apabila sistem imunisasi badan memusnahkan sel beta dalam pankreas yang bertanggungjawab untuk menghasilkan insulin.

Kewujudan insulin dalam badan adalah penting bagi proses penghasilan tenaga daripada glukosa.

Tanpa insulin, glukosa akan memasuki darah dan akan menyebabkan berlakunya peningkatan gula dalam darah atau hiperglisemia, yang boleh
mengakibatkan pelbagai komplikasi
 seperti:

Penurunan berat badan: Glukosa yang keluar ketika proses membuang air kecil akan turut membawa kalori bersama sekali gus menyebabkan penurunan berat badan

Ketoasidosis diabetik: Sistem dalam badan akan memecahkan lemak apabila kekurangan glukosa yang akan menghasilkan bahan kimia bergelar keton

Membahayakan organ lain: Kandungan glukosa yang tinggi dalam darah boleh merosakkan saraf dan saluran kecil darah pada bahagian mata, buah pinggang dan hati

Dehidrasi: Paras gula yang berlebihan dalam darah akan membuatkan pesakit kerap kencing dan secara tidak langsung akan menyingkirkan sejumlah air dalam badan

Diabetes jenis satu juga dikenali sebagai diabetes bersandar insulin (
insulin dependent
). Ia turut dikenali sebagai diabetes awal remaja, atas sebab penyakit ini mudah didapati pada kanak-kanak dan juga remaja.

Berbanding di Malaysia, penyakit ini lebih kerap dikesan, didiagnosis dengan tepat dan mendapat kesedaran yang lebih meluas di negara Barat.

Untuk mendapatkan lebih banyak info tentang Kencing Manis, sila dapatkannya
di sini.

Simptom

Secara umumnya, penyakit diabetes jenis 1 ini disebabkan oleh faktor genetik.

Selain itu, sistem imun tubuh kita boleh menyerang apabila terdapat sesuatu faktor seperti virus mengarahkan sistem pankreas. Serangan ini dikenali sebagai autoimun atau autoantibodi.

Tanda-tanda awal diabetes jenis satu termasuklah:

Lebih kerap rasa dahaga berbanding kebiasaan

Sentiasa berasa lapar walaupun selepas makan

Penglihatan kabur

Kerap berasa lemah badan dan letih

Kerap membuang air kecil

Penurunan berat badan secara dramatik dalam jangka masa yang singkat

Seseorang individu yang menghidap diabetes jenis satu juga boleh mendapat komplikasi ketoasidosis.
 Simptom bagi keadaan ini adalah seperti:

Pernafasan yang lebih cepat daripada biasa

Kulit dan mulut kering

Muka kemerah-merahan

Bau nafas manis seakan buah-buahan

Rasa loya, muntah atau sakit perut

Sekiranya anda mempunyai lebih daripada salah satu simptom yang disenaraikan di atas, segeralah berjumpa doktor.

Apatah lagi sekiranya anda mengalami simptom ketoasidosis kerana ia adalah masalah kecemasan perubatan.

Diagnosis

Memang tidak dinafikan, agak berat untuk menerima kenyataan didiagnosis dengan penyakit kronik, yang memerlukan insulin untuk kelangsungan hidup. Lagi-lagi jika anda jenis yang jaga diet dan aktif bersukan, kan?

Pertama sekali, berhenti salahkan diri sekiranya ia berlaku pada anda mahupun yang tersayang. Jangan sesekali berfikir bahawa anda menghidap kencing manis atas faktor pemakanan atau gaya hidup kurang sihat.

Ingatlah, diabetes jenis satu adalah sejenis penyakit autoimun di mana antibodi badan kita keliru dan mula menyerang sel yang menghasilkan insulin di organ pankreas.

Selain itu, kerap berunding dengan doktor anda bagi
mengetahui regimen insulin yang paling sesuai untuk pengawalan paras gula darah optimum.

Walaupun diet dan gaya hidup bukanlah punca dapat diabetes jenis satu, namun anda masih perlu mengambil berat akan pemakanan dan aktiviti fizikal anda.

Cuba elakkan aktiviti yang berpotensi mencederakan anda seperti bola sepak, ragbi, bola jaring dan sebagainya.
Sekiranya anda cedera, luka akan menjadi lambat sembuh dan meninggikan risiko jangkitan kuman.

Kawallah pengambilan gula dan karbohidrat anda.

Ini kerana makanan karbohidrat yang mempunyai indeks glisemik rendah lebih perlahan dicernakan dan menghasilkan peningkatan kadar glukosa darah yang lebih beransur-ansur, sekali gus menyebabkan tahap glukosa yang lebih tinggi dalam darah.

Jangan lupa juga untuk kerap memeriksa paras gula anda. Pemeriksaan yang kerap boleh menunjukkan sama ada regimen insulin yang dicadangkan oleh doktor sesuai untuk anda atau tidak.

Jika tidak, doktor boleh mengubah rawatan sehingga paras gula darah anda terkawal sepenuhnya.

Komplikasi

Diabetes jenis satu adalah penyakit kronik yang pada umumnya sering terjadi pada kanak-kanak dan tidak boleh disembuhkan.

Namun, penyakit ini masih boleh dikendalikan agar tidak menimbulkan komplikasi serius di masa akan datang.

Ancaman komplikasi diabetes membuatkan para penghidap penyakit diabetes menjadi semakin tertekan. Jadi, ia boleh mengakibatkan pelbagai gangguan kesihatan lain.

Menurut
American Diabetes Association
, berikut merupakan beberapa komplikasi diabetes jenis satu yang perlu diawasi:

Gangguan saraf atau neuropati diabetik: Terjadi apabila pembuluh darah kecil pada saraf di dalam tubuh mengalami kerosakan yang menyebabkan rasa kesemutan, sakit dan kebas

Retinopati diabetik
: Gangguan penglihatan serius seperti glaukoma dan katarak, disebabkan oleh pembuluh darah dalam mata mengalami pembengkakan dan kebocoran cecair mata

Kaki diabetes:
Kondisi yang juga dikenali sebagai
diabetic foot
 ini terjadi akibat komplikasi kerosakan sistem saraf dan jangkitan kuman serius akibat diabetes

Jangkitan kuman kronik:
Jangkitan kuman yang lazim dialami oleh para penghidap diabetes ialah jangkitan saluran kencing, gigi dan mulut, kulit, telinga, faraj dan sebagainya

Ketoasidosis diabetik:
Suatu komplikasi di mana keton dihasilkan dalam jumlah berlebihan sehingga boleh meracuni sel-sel tubuh dan merosakkan pelbagai organ tubuh akibat kurangnya insulin

Kegagalan buah pinggang:
Fungsi ginjal akan terganggu akibat kerosakan pembuluh darah

Perbezaan diabetes 1 & 2

Seperti yang dinyatakan di atas, terdapat dua jenis diabetes utama iaitu jenis satu dan dua. Kedua-dua ini mempunyai tanda dan gejala yang serupa, dan lama-kelamaan, ia boleh menyebabkan banyak komplikasi yang sama.

Walau bagaimanapun, terdapat beberapa perbezaan mengenai kedua-dua jenis diabetes ini.

Diabetes jenis satu terjadi apabila badan tidak boleh menghasilkan insulin sendiri. Oleh itu, pengambilan insulin adalah wajib bagi individu yang mempunyai diabetes jenis satu untuk kelangsungan hidup.

Insulin membantu untuk memindahkan glukosa dari aliran darah ke sel-sel badan. Glukosa tersebut akan diubah menjadi tenaga bagi kegunaan tubuh kita.

Bagi
penghidap diabetes jenis dua
, sel-sel badan berhenti daripada bertindak balas dengan baik terhadap insulin. Oleh itu, tubuh berusaha untuk memindahkan glukosa dari darah ke dalam sel, walaupun terdapat tahap insulin yang mencukupi.

Akhirnya, badan akan perlahan-lahan berhenti menghasilkan insulin yang secukupnya untuk kegunaan sel-sel tubuh.

Perbezaan kedua-duanya yang paling ketara ialah perkembangan penyakit tersebut. Diabetes jenis satu berkembang dengan sangat cepat dan gejalanya jelas dilihat.

Bagi penghidap diabetes jenis dua, keadaan ini boleh berlarutan selama bertahun-tahun.

Kadangkala,
seseorang yang menghidap diabetes jenis dua mungkin tidak mengetahui keadaan kesihatan mereka yang sebenarnya sehingga timbulnya komplikasi.

Selain itu, faktor risiko yang terlibat bagi kedua-dua jenis diabetes tersebut adalah berbeza juga.

Diabetes jenis satu terjadi kerana masalah autoimun tubuh manakala diabetes jenis dua lebih kepada gabungan genetik, persekitaran dan gaya hidup.

Oleh sebab hanya 5% daripada kes diabetes berpunca daripada diabetes tahap satu, faktor risikonya masih kurang difahami.

Jadi, apa itu diabetes jenis satu dan apakah faktor risiko yang berpotensi telah dikenal pasti? Teruskan pembacaan anda.

Sejarah keluarga faktor utama penyakit diabetes jenis satu

Sejarah keluarga mungkin memainkan peranan penting dalam segelintir kes diabetes jenis satu. Sekiranya ada ahli keluarga anda yang didiagnosis dengan diabetes jenis satu, risiko anda untuk menghidapnya lebih tinggi.

Beberapa gen telah dikenal pasti dan dikaitkan dengan keadaan ini. Namun, berita baiknya tidak semua individu mempunyai gen tersebut akan mendapat diabetes jenis satu.

Ramai penyelidik dan doktor percaya bahawa terdapat beberapa jenis perangsang yang mengakibatkan diabetes jenis satu berlaku kepada sesetengah individu tetapi tidak pada individu lain.

Suku kaum atau bangsa

Suku kaum ialah salah satu faktor risiko diabetes jenis satu. Ia lebih lazim dijumpai dalam kalangan individu berkulit putih berbanding kaum lain.

Faktor persekitaran pencetus penyakit diabetes?

Sebilangan virus boleh menjadi pencetus diabetes jenis satu. Namun, masih tidak jelas jenis virus yang menjadi penyebabnya.

Sama juga, individu yang duduk di tempat yang beriklim sejuk lebih cenderung untuk menghidap diabetes jenis satu.

Doktor di negara Barat juga mendedahkan lebih banyak kes diabetes jenis satu didiagnosis pada musim sejuk berbanding musim panas.

Fungsi insulin & glukosa

Insulin adalah sejenis hormon yang dihasilkan oleh salah satu organ badan iaitu pankreas. Insulin membantu badan anda mengubah gula darah atau glukosa menjadi tenaga.

Ia juga membantu tubuh anda menyimpannya di sel otot, sel lemak dan hati untuk digunakan kemudian, apabila badan anda memerlukannya.

Selepas anda makan, glukosa akan meningkat. Kenaikan glukosa ini memicu pankreas untuk melepaskan insulin ke dalam aliran darah.

Insulin bergerak ke sel-sel tubuh melalui aliran darah, di mana ia memberi isyarat kepada sel untuk membuka ‘pintu’ dan membiarkan glukosa masuk.

Setelah masuk, sel-sel akan bekerja untuk menukarkan glukosa menjadi tenaga atau menyimpannya untuk kegunaan kemudian.

Tanpa insulin, badan anda tidak dapat menggunakan mahupun menyimpan glukosa untuk tenaga.

Sebaliknya, glukosa akan kekal di dalam aliran darah anda dan merosakkan organ-organ serta pembuluh darah dalam jangka masa panjang.

Pemahaman terhadap fungsi insulin dan tindak balasnya terhadap tahap glukosa dalam darah adalah sangat penting bagi para doktor untuk merangka
pelan rawatan yang terbaik bagi pesakit diabetes tahap satu.

Oleh sebab tindak balas tubuh setiap manusia berlainan, jenis dan frekuensi insulin juga akan menjadi berbeza mengikut kesesuaian individu tersebut.

Jika anda merasa regimen insulin yang anda dapati kini masih belum mampu mengawal tahap gula darah anda dengan baik, berjumpalah dengan doktor untuk mendapatkan pelan rawatan yang terbaik bagi diri anda.

Jumpa doktor

Jika anda mula mengalami simptom penyakit diabetes yang telah disenaraikan di atas
, berundinglah dengan doktor anda segera.

Hal ini kerana tubuh dan tindak balas badan setiap individu adalah berbeza. Maka, tidak hairanlah jika simptom yang timbul juga boleh berbeza dari seorang individu ke individu yang lain.

Jika anda mempunyai luka yang lambat sembuh atau menjadi semakin teruk, segeralah berjumpa dengan doktor untuk
mendapatkan rawatan dan rundingan lanjut.
 Anda tidak tahu, mungkin diabetes yang jadi punca utama luka anda lambat sembuh!

Berundinglah dengan doktor untuk mengetahui apa itu diabetes, mendapatkan rawatan yang paling sesuai dan terbaik untuk kelangsungan hidup anda.


Tak Larat Asyik Berulang-alik Ke Tandas, Rawat Cirit-birit Di Rumah Dengan 10 Cara Ini!

Masalah cirit-birit adalah keadaan yang boleh terjadi kepada mana-mana individu. Ada kalanya ia boleh sembuh dengan sendiri, namun dalam sesetengah kes, ia memerlukan rawatan. Jom ketahui cara pencegahan cirit birit yang boleh dilakukan di rumah!

Untuk mendapatkan lebih banyak info tentang Sistem Penghadaman, sila dapatkannya
di sini.

Masalah cirit-birit

Cirit-birit adalah keadaan kesihatan yang kerap berlaku. Walaupun ia adalah masalah biasa, jika tidak dirawat dengan betul, ia boleh membawa kepada pelbagai komplikasi.

Apabila mengalami cirit-birit, ia boleh dirawat dengan ubat-ubatan yang dipreskripsi oleh doktor. Selain itu, terdapat banyak remedi rumah yang boleh membantu
mengatasi cirit-birit
.

Cara pencegahan cirit birit di rumah

Terdapat beberapa cara yang boleh dilakukan untuk merawat keadaan berkaitan masalah penghadaman ini.

Antara cara mencegah cirit birit yang boleh dilakukan di rumah ialah:

Menangani dehidrasi

Masalah yang paling biasa bagi cirit-birit
adalah dehidrasi
. Untuk menguruskannya, anda boleh megikuti langkah-langkah berikut:

Selalu mengambil jumlah air yang kecil atau minuman dehidrasi seperti sorbitol.

Mula makan makanan ringan apabila anda keadaan menjadi semakin baik. Ingat untuk tidak makan makanan pedas atau buah-buahan.

Elakkan
mengambil kafein
 atau alkohol sekurang-kurangnya 48 jam.

Elakkan minum susu sekurang-kurangnya 3 hari selepas semua simptom hilang. Keju atau yogurt dengan probiotik boleh diambil sebagai cara mencegah cirit birit.

Mencari ubat non-preskripsi

Terdapat ubat-ubatan non-preskripsi yang boleh membantu anda melawan cirit-birit. Sila ikut arahan ini dengan berhati-hati:

Hanya gunakan ubat cirit-birit non-preskripsi jika anda mengalami cirit-birit lebih daripada 6 jam.

Jangan gunakan ubat ini jika anda
mengalami cirit-birit berdarah
, suhu badan luar biasa (terlalu rendah atau terlalu tinggi) atau simptom penyakit lain.

Ikut arahan pada bekas dengan teliti.

Berhenti menggunakan ubat-ubatan jika najis menunjukkan tanda-tanda penebalan. Anda tidak mahu untuk mengalami sembelit selepas cirit-birit.

Baca juga:

Ubat-ubatan tersebut termasuk:

1.
Campuran penebal
. Campuran ini akan menyerap air membuatkan najis menjadi lebih keras.

2.
Antidiarrheals antispasmodic
. Produk-produk ini akan melambatkan kekejangan usus.
Ini adalah bakteria baik yang secara semula jadi di dalam sistem penghadaman. Apabila cirit-birit berlaku, jumlah bakteria ini berkurangan. Menambah bakteria ini akan menyokong dan meningkatkan penghadaman.

Bila saya perlu dapatkan bantuan perubatan?

Dapatkan bantuan daripada doktor
 jika:

Tanda-tanda dehidrasi

Cirit-birit terlalu teruk apabila pesakit membuang air lebih daripada 10 kali dalam 24 jam.

Najis hitam atau berdarah.

Mangsa mengalami demam.

Simptom-simptom menjadi semakin teruk.

Cara pencegahan cirit birit

Keracunan makanan adalah punca yang paling biasa bagi cirit-birit. Sebagai cara pencegahan cirit birit, ikuti langkah berikut:

Sediakan makanan di kawasan bebas bakteria.

Berhati-hati apabila membeli-belah.

Masak makanan pada suhu yang selamat untuk membunuh semua bakteria yang boleh menyebabkan cirit-birit.

Ikut arahan mengenai cara menggunakan makanan di dalam bekas.

Makan dengan selamat menggunakan segala perkakas bebas daripada faktor-faktor berjangkit.

Jangan
mengambil makanan apabila anda mengesyaki bahawa ia telah tercemar atau rosak.


Kenal Pasti Jenis Jerawat Anda

Masalah jerawat pada wajah pasti boleh menimbulkan kerungsingan di hati. Jom kita ketahui apakah punca dan jenis-jenis jerawat yang boleh berlaku.

Untuk mendapatkan lebih banyak info tentang Kesihatan Kulit, sila dapatkannya
di sini.

Punca jerawat

Jerawat adalah
masalah kulit
kronik yang biasanya berlaku disebabkan oleh folikel rambut dan kalenjar sebum yang tersumbang atau juga akibat keradangan.

Jerawat boleh terbahagi kepada beberapa jenis, dan ia mungkin disertai dengan keradangan kulit atau tanpa melibatkan keradangan atau kedua-duanya.

Umumnya mungkin sudah mengetahui bahawa jerawat lazimnya menyerang bahagian muka, namun ia juga boleh berlaku pada bahagian tubuh lain termasuk leher, dada dan
belakang tubuh
.

 Salah satu faktor penyebab utama jerawat ialah
Propionibacterium acnes
 (P.acne), iaitu bakteria yang menggunakan rembesan kelenjar sebum sebagai sumber makanannya.

Liang-liang pori
kulit yang tersumbat akibat sel-sel kulit mati dan rembesan minyak berlebihan adalah
penyebab jerawat di pipi
kerana ia akan mewujudkan persekitaran yang menggalakkan pertumbuhan P.acne.

Malah, keadaan ini menjadi semakin teruk apabila berlaku jangkitan jerawat atau keradangan kulit.

Masalah jerawat mungkin bertambah teruk disebabkan:

Tekanan

Merokok

Penggunaan kosmetik yang menghalang kulit ‘bernafas’

Diet harian daripada makanan berasaskan tenusu dan makanan tinggi indeks glisemik

Tahap kelembapan udara yang tinggi

Kesan sampingan ubat seperti steroid, hormon, antikonvulsan dsbg

Penyakit ovari polisistik

Baca juga:

Jenis-jenis jerawat pada wajah

Jerawat hitam (
blackhead
) dan jerawat putih (
whitehead
)

Jerawat hitam muncul sebagai
bintik hitam
 yang dapat dilihat dengan ketara pada permukaan kulit.

Manakala jerawat putih bersaiz lebih kecil dan biasanya muncul sebagai benjolan di bawah permukaan kulit.

Papul

Papul juga sering dipanggil sebagai lesi kulit dan boleh dilihat pada permukaan kulit.

Ia adalah benjolan kecil yang kebiasaanya berwarna kemerah-merahan dan kadang kala kelihatan berkelompok seperti ruam.

Pustul, antara jenis jerawat pada wajah

Pustul adalah berwarna merah pada bahagian dasarnya dan
berisi nanah
(benjolan dipenuhi cecair). Ia boleh juga dilihat dengan jelas pada permukaan kulit.

Menurut pakar estetik dan kulit, Diva Aesthetics Clinic, Dr Zahirah Tarmizi, rawatan bagi masalah jerawat adalah bergantung kepada jenisnya.

Lazimnya, penggunaan ubat topikal boleh menghilangkannya tetapi kadang-kadang memerlukan juga rawatan lain seperti ubat oral.


Berbau Tapi Kaya Khasiat! Ini 9 Kelebihan Bawang Putih

Bawang putih menjadi antara bahan yang mesti ada dalam masakan tidak kira masakan Timur mahupun hidangan Barat. Ikuti artikel di bawah untuk mengetahui tentang kelebihan bawang putih ini.

Kelebihan bawang putih

Berikut
9 khasiat dan
kelebihan bawang putih yang mungkin tidak ketahui ramai.

1. Bawang putih mengandungi sebatian dengan sifat perubatan yang kuat

Para saintis kini tahu bahawa kebanyakan manfaat kesihatannya disebabkan oleh sebatian sulfur yang terbentuk apabila ulas bawang ini dicincang, dihancurkan atau dikunyah.

 Mungkin yang paling terkenal daripada bawang ini dikenali sebagai allicin. Walau bagaimanapun, allicin adalah sebatian yang tidak stabil yang hanya hadir sebentar di dalam bawang putih segar setelah dipotong atau dihancurkan.

Sebatian lain yang mungkin memainkan peranan dalam manfaat kesihatan bawang ini termasuklah
diallyl disulfide
 dan
s-allyl cysteine
.

Sebatian sulfur daripada bawang
 ini memasuki tubuh dari saluran penghadaman dan tersebar ke seluruh tubuh, di mana ia memberikan kesan biologi yang kuat.

2. Bernutrisi dan mempunyai kalori yang sedikit

Satu hidangan bawang ini sebanyak 1-auns (28 gram) mengandungi:

Mangan: 23% daripada RDA

Vitamin B6: 17% daripada RDA

Vitamin C: 15% daripada RDA

Selenium: 6% daripada RDA

Serat: 0.6 gram

Sejumlah kandungan kalsium, tembaga, kalium, fosforus, besi dan vitamin B1

Kelebihan bawang putih juga mengandungi pelbagai nutrien lain iaitu sebanyak 42 kalori, 1.8 gram protein dan 9 gram karbohidrat.

Kelebihan bawang putih #3. Melawan kesakitan termasuklah selesema

Makanan tambahan bawang putih dikenali bertujuan untuk meningkatkan fungsi sistem imun.

Walaupun kekurangan bukti yang kuat, mungkin anda perlu mencuba dengan menambah bawang jenis ini dalam hidangan anda jika
anda sering mendapat selesema.

4. Mengurangkan tekanan darah

Penyakit kardiovaskular seperti
serangan jantung dan strok
 adalah pembunuh terbesar di dunia. Tekanan darah tinggi, atau hipertensi, adalah salah satu pemacu yang paling penting dalam penyakit ini.

Dos suplemen mestilah cukup tinggi untuk mempunyai kesan yang diingini. Jumlah yang diperlukan adalah bersamaan dengan kira-kira empat ulas bawang ini setiap hari.

5. Kelebihan bawang putih memperbaiki tahap kolesterol

Bawang ini boleh mengurangkan jumlah dan kolesterol
 LDL. Bagi mereka yang mempunyai kolesterol tinggi, suplemen bawang ini boleh mengurangkan jumlah dan/ atau kolesterol LDL sekitar 10 hingga 15%.

Melihat kepada kolesterol LDL (“buruk”) dan HDL (“baik”) secara khusus, bawang ini kelihatan merendahkan kolesterol LDL tetapi tidak mempunyai kesan pada kolesterol HDL.

Tahap trigliserida tinggi adalah satu lagi faktor risiko yang diketahui untuk penyakit jantung, tetapi bawang ini kelihatan tidak mempunyai kesan yang signifikan terhadap tahap trigliserida.

6. Bawang putih mengandungi antioksidan

Kerosakan oksidatif daripada radikal bebas menyumbang kepada proses penuaan. Bawang ini
mengandungi antioksidan yang menyokong mekanisma perlindungan tubuh terhadap kerosakan oksidatif
.

Dos tinggi suplemen bawang ini telah menunjukkan fungsinya dalam meningkatkan enzim antioksidan pada manusia, serta mengurangkan tekanan oksidatif dengan ketara pada mereka yang mempunyai tekanan darah tinggi.

Kesan gabungan untuk mengurangkan kolesterol dan tekanan darah, serta sifat antioksida, boleh mengurangkan risiko penyakit otak umum seperti penyakit Alzheimer dan demensia.

7. Prestasi atlet boleh dipertingkatkan

Bawang putih adalah salah satu daripada “peningkat prestasi” terawal.

Ia secara tradisinya digunakan dalam budaya kuno untuk mengurangkan keletihan dan meningkatkan keupayaan buruh pekerja. Ia turut diberikan kepada atlet Olimpik di Greece purba.

Kajian terhadap tikus telah menunjukkan bahawa bawang ini membantu dengan meningkatkan prestasi senaman, tetapi sangat sedikit kajian terhadap manusia yang telah dilakukan.

Individu yang mengalami penyakit jantung yang mengambil minyak bawang ini selama 6 minggu mengalami penurunan denyutan jantung sebanyak 12% dan
mempunyai keupayaan senaman yang lebih baik
.

8. Mendetoksifikasikan logam berat dalam tubuh

Pada dos tinggi, sebatian sulfur dalam bawang ini telah terbukti melindungi tubuh daripada kerosakan organ akibat daripada ketoksikan logam berat.

9. Meningkatkan kesihatan tulang

Tidak terdapat kajian ke atas manusia yang telah mengukur kesan bawang ini terhadap
kerapuhan tulang
.

Walau bagaimanapun, kajian ke atas tikus telah menunjukkan bahawa ia dapat mengurangkan kerapuhan tulang dengan meningkatkan estrogen
dalam kalangan wanita
.

Satu kajian yang dijalankan terhadap wanita menopaus mendapati bahawa dos harian ekstrak bawang putih kering (bersamaan dengan 2 gram
bawang putih mentah
) mengurangkan penanda kekurangan estrogen secara signifikan.

I
ni menunjukkan bahawa suplemen ini mungkin mempunyai kesan yang baik terhadap kesihatan tulang pada wanita
mahupun lelaki.
 Makanan seperti bawang ini juga boleh memberi kesan yang baik terhadap osteoarthritis.

Kesimpulan

Kini, anda sudah mengetahui manfaat besar yang boleh diperolehi daripada pengambilan bawang putih.

Bawang ini bukan sahaja penting di rak dapur anda, tetapi juga berpotensi meningkatkan kesejahteraan diri anda. Ingat untuk sentiasa makan secara bersederhana dalam apa jua pilihan makanan yang anda ambil.


Ini 6 Punca UTAMA Ekzema, Patutlah Tangan Sering Gatal-Gatal & Kemerahan!

Bagi kebanyakan kes, punca ekzema masih tidak dapat dijelaskan. Walau bagaimanapun, kita tahu bahawa kondisi kesihatan yang berbeza, mempunyai penyebab yang berlainan.

Berikut antara faktor dan punca ekzema yang menyebabkan kulit berisisik, kemerahan, gatal-gatal dan sebagainya.

Faktor dan punca ekzema

#1. Kulit kering

Kulit kering
 cenderung menjadi bersisik, kasar atau lebih tegang daripada kulit biasa. Oleh itu, ia boleh menyebabkan ekzema menjadi lebih teruk.

#2. Tekanan

Kajian menunjukkan bahawa
tekanan emosi
 mempunyai kaitan dengan ekzema. Sesetengah individu dengan ekzema yang sedia ada boleh merasai simptom mereka menjadi lebih teruk apabila berada di bawah tekanan.

Sesetengahnya mungkin menjadi tertekan kerana ekzema dan ini boleh membuatkan
masalah kulit
mereka makin kronik serta menjadi lebih merah.

#3. Jangkitan

Sesetengah bakteria atau virus biasa yang hidup dalam persekitaran seperti
Staphylococcus aureus
(“staph”), virus
molluscum,
virus herpes (lepuh,
demam dan selesema
) dan jenis fungus (
cirit-birit
 atau pada kaki atlet) boleh menjangkiti kulit lalu menyebabkan ekzema.

Ada masa kita mungkin mendapat lebih daripada satu jenis bakteria ini kerana terdapat banyak mikro-organisma kulit yang boleh mencetuskan jangkitan.

Adalah penting untuk mengenal pasti simptom utama bagi jangkitan yang berbeza dan apakah punca kewujudannya agar masalah ekzema anda boleh dikawal.

#4. Alergen merengsakan

Merupakan produk kegunaan harian dan mungkin bahan semula jadi yang
menyebabkan reaksi alahan
 sekali gus mencetuskan ekzema atau
atopic dermatitis
 menjadi kemerahan.

Malah, ia juga boleh menyebabkan kulit menjadi
terbakar, gatal, kering dan merah.

Bahan ini boleh dijumpai dalam pencuci pinggan, sabun pencuci baju, syampu, mandian buih dan badan, pembersih lantai dan pembasmi kuman serta tidak terkecuali dalam sesetengah barangan kosmetik yang anda gunakan.

Terdapat beberapa alergen yang cenderung dijumpai dalam kehidupan harian termasuk debunga bermusim, debu kutu, haiwan kesayangan seperti kucing dan anjing,
 fungus serta kelemumur.

Alergen boleh menyebabkan simptom jangka masa pendek dan panjang serta boleh menghilang namun boleh juga muncul kembali.

Adalah penting untuk mengenal pasti alergen iaitu kerengsaan yang boleh menjadi punca ekzema supaya anda dapat menghindarinya.

#5. Punca ekzema –  Hormon

Hormon merujuk kepada bahan yang dihasilkan oleh kelenjar badan dan ia boleh menyebabkan pelbagai jenis simptom.

Apabila
tahap hormon
 dalam badan anda seperti insulin meningkat atau merosot, sesetengah individu dengan ekzema terutama wanita mungkin mengalami kemerahan.

#6. Cuaca sejuk, panas dan berpeluh

Peluh boleh menjadi punca ekzema. Misalnya, bersenam terlalu kerap, memakai banyak lapisan pakaian ketika tidur atau perubahan mendadak dari suhu sejuk kepada panas yang boleh menyebabkan anda mengalami kegatalan.


8 Tabiat Boleh Menamatkan Perkahwinan, Menurut Ahli Terapi

Tabiat harian anda boleh merosakkan perkahwinan anda. Penyelidikan mendakwa bahawa terdapat banyak perkara kecil yang dilakukan oleh kebanyakan orang yang dapat menunjukkan masalah yang serius dalam hubungan. Berita baik? Malah jika anda mempunyainya sekarang, itu tidak bermakna anda akan bercerai. Satu tinjauan menunjukkan bahawa pasangan sepertinya cuba untuk menyelesaikan masalah. Menurut ahli terapi, elakkan kebiasaan buruk ini kerana ia boleh menyebabkan perceraian.

Bergosip di belakang pasangan anda

Seseorang seolah-oleh bercakap perkara buruk tentang pasangan mereka apabila ketiadaan pasangan. Wanita mungkin mempunyai tabiat ini jika mereka bersama orang yang melakukan tabiat ini. Jika teman anda terus bercakap mengenai suami mereka, anda boleh menyertainya dengan lebih mudah. Tetapi sebenarnya, ia menyerlahkan isu dalaman. Ia menunjukkkan anda kurang menghormatinya dan perhubungan anda, walaupun dia tidak pernah mengetahuinya. Dan, keadaan ini boleh membawa kepada lebih banyak kritikan dan penghinaan. Sebelum anda mengetahunya, hubungan anda semakin memburuk.

Membaiki apa yang tidak lakukan dengan baik oleh suami

Sama ada anda memerintah suami seperti suami rakan anda atau secara negatif membandingkannya dengan orang lain adalah satu lagi tabiat yang dahsyat. Walaupun anda memikirkannya, ia masih boleh membunuh hubungan anda dari semasa ke semasa. Cuba mengingati perkara lain yang lebih baik kerana seseorang tidak pernah akan memenuhi semua permintaan anda, dan rakan anda biasanya mungkin cemburu dengan suami anda. Dan, jika ada kebiasaannya yang menyebabkan anda mahu mencubit, ianya tidak salah. Gunakan pendekatan yang lembut. Anda mungkin memberi tumpuan kepada kebaikan.

Jangan letakkan diri anda di tempat pasangan

Lelaki cenderung mempunyai lebih banyak masalah dengan mempunyai keupayaan untuk memahami perspektif orang lain yang penting, walaupun anda tidak bersetuju dengannya. Pakar berfikir bahawa lelaki berjuang lebih banyak untuk meningkatkan kemahiran ini kerana wanita cenderung lebih empati. Tetapi ini tidak bermakna wanita terselamat. Lelaki juga mahu berasa difahami, jadi kedua-duanya harus cuba berada di tempat pasangan apabila berdepan masalah.

Permulaan pergaduhan dengan serangan

Wanita lebih cenderung untuk menimbulkan isu-isu yang agresif berbanding lelaki. Ia mungkin kerana lelaki biasanya cepat “tenang” dan menganalisis situasi, sedangkan wanita kelihatan terasa. Sekiranya anda cenderung berteriak atau menggunakan nada yang keras setiap kali anda mempunyai konflik, cuba elakkannya.

Tidak tahu bila untuk menghentikan diri anda dalam pergaduhan

Apabila hujahan keluar, adalah sukar untuk mengawal diri anda. Dengan marah yang buruk, seseorang boleh mengatakan kata-kata buruk yang benar-benar boleh melukakan pasangan mereka dengan mendalam. Dalam kes itu, cuba berdiam diri dan beri masa yang lama untuk menenangkan diri. Lebih penting lagi, jangan meneruskan perbualan.

Sentiasa menunjukkan wajah yang baik

Walaupun anda cuba bertenang, tubuh anda mungkin bertentangan. Oleh itu, seseorang terus menunjukkan wajah yang agresif, menyembunyikan emosi sebenar mereka dan tidak jujur tentang perasaan mereka yang mendalam. Perbuatan ini boleh mengambil kesempatan untuk pasangan anda memahami dan bersimpati dengan anda.

Tidak bergaduh sama sekali

Apabila anda tidak menimbulkan sesuatu yang mengganggu anda, itu bermakna anda tidak meletakkan usaha ke dalam hubungan itu dan boleh menjadi beremosi. Sekiranya terdapat perselisihan pendapat, lebih baik menimbulkan isu ini daripada membiarkannya terpendam.

Menunggu terlalu lama untuk menangani isu anda

Adalah perkara biasa untuk melambatkan perbualan yang sukar. Tetapi tidak menghadapi masalah, lama-kelamaan boleh meletakkan anda dalam keadaan yang sukar. Pada masa yang sama banyak pasangan temujanji terapi pertama, dinamik toksik telah lama wujud sehingga sukar untuk memulihkannya. Walau bagaimanapun, itu tidak bermakna bahawa semua harapan hilang. Ingatlah bahawa semakin lama anda menunggu, semakin banyak masa dan usaha yang diperlukan untuk memulihkan keadaan. Di samping itu, anda berdua perlu memulihkan dan menyelamatkan perkahwinan anda.

Hello Health Group
 tidak menyediakan nasihat perubatan, diagnosis, atau rawatan.


Disleksia, Benarkah Ia Akan Buat Individu Sukar Mengeja, Membaca & Menulis?

Definisi

Apa itu Disleksia?

Disleksia adalah kesulitan pembelajaran
 biasa yang menyebabkan kesukaran membaca, menulis dan mengeja.

Apa itu disleksia tidak pula akan menjejaskan kecerdasan minda individu.

Apa risiko Disleksia?

Disleksia kebanyakannya berlaku pada kanak-kanak dan mungkin tidak dapat dikesan sehingga dewasa.

Simptom

Apa simptom kondisi ini?

Simptom-simptom disleksia adalah:

Kesukaran atau lambat mengeja, bercakap dan membaca

Kesukaran belajar puisi berima atau bermain permainan berima

Masalah memproses, mengingati dan memahami perkara yang didengari

Kesukaran melihat
 persamaan dan perbezaan dalam perkataan atau huruf

Masalah mengucapkan kata-kata baru

Kesukaran belajar bahasa asing

Mungkin terdapat beberapa gejala yang tidak disenaraikan di atas.

Jika anda mempunyai sebarang kebimbangan tentang mana-mana gejala, sila berjumpa dengan doktor anda.

Bila saya harus berjumpa doktor?

Anda perlu menghubungi doktor jika anak anda mempunyai tahap bacaan yang lebih rendah daripada yang anda harapkan,
 atau jika dia mempunyai sebarang tanda atau gejala di atas
.

Disleksia biasanya tidak disedari semasa zaman kanak-kanak dan terus berlaku sehingga menjadi dewasa.

Punca

Apa punca kondisi ini?

Disleksia bukan disebabkan kecerdasan peribadi
. Ia berkaitan dengan gen tertentu yang mengawal perkembangan otak.

Disleksia adalah keadaan yang diwarisi. Faktor warisan mempengaruhi otak dan keupayaan untuk bekerja dengan huruf dan kata.

Faktor Risiko

Apa faktor risiko Disleksia?

Terdapat beberapa faktor risiko kondisi ini
, seperti:

Keluarga anda mempunyai sejarah disleksia

Bahagian otak yang berbeza yang membolehkan bacaan

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Disleksia didiagnosis?

Mendiagnosis disleksia di kalangan kanak-kanak boleh menjadi sukar kerana tanda-tandanya tidak selalu jelas. Seorang doktor mungkin meminta:

Pertumbuhan alamiah pesakit, hasil pendidikan, sejarah perubatan

Sejarah keluarga

Soal selidik: Doktor boleh meminta anak anda menjawab soalan untuk memeriksa kebolehan bahasa

Ujian penglihatan, pendengaran dan otak (neurologi)

Ujian psikologi: Doktor mungkin bertanya soalan mengenai keadaan psikologi anak anda untuk memeriksa isu-isu sosial, keresahan yang boleh mempengaruhi kebolehannya

Membaca dan ujian kemahiran akademik yang lain

Bagaimana pesakit Disleksia dirawat?

Disleksia mungkin sukar untuk didiagnosis dan dirawat sepenuhnya, tetapi dengan
sokongan mental dan rangsangan dari sekolah
 dan ibu bapa dapat meningkatkan kejayaan.

Rangsangan pendidikan: Guru mungkin menggunakan beberapa teknik yang berkaitan dengan pendengaran, penglihatan dan sentuhan untuk meningkatkan kemahiran membaca. Pakar membaca juga boleh membantu anak anda belajar mengenali fonem yang membina kata-kata; memahami apa yang dia katakan; amalan membaca dengan kuat;

Penjagaan ibu bapa: Ibu bapa kanak-kanak perlu mengesan masalah ini secepat mungkin; berlatih bacaan lantang dengan anak; menggalakkan anak membaca lebih kerap.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Disleksia?

Perubahan gaya hidup dan remedi di rumah boleh membantu anda menghadapi disleksia:

Beri sokongan:
Galakkan anak anda untuk meningkatkan harga dirinya

Bincang dengan anak anda: Jelaskan kepadanya tentang disleksia dan bantulah mereka untuk memahami mengenai kesukaran ini dengan lebih mendalam

Bantu anak secara perlahan di rumah: Reka bentuk ruang belajar untuk anak anda dan pastikan dia diberikan makanan yang sihat dan berkhasiat

Bincang dengan guru dengan kerap tentang status semasa anak anda dan tanyakan kepada mereka jika mereka dapat membantu anak anda di sekolah

Sertai kumpulan sosial: Bersama ibu bapa yang mempunyai masalah yang sama seperti anda supaya dapat belajar dan mengetahui
cara yang lebih berkesan untuk menangani disleksia
.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


JANGAN Tahan Untuk Buang Air Besar, Buruk Padahnya Jika Kena Sembelit!

Ramai pasti bersetuju jika kami katakan bahawa membuang air besar adalah satu perkara yang baik untuk diri anda. Kami juga yakin bahawa ramai yang tahu kerap tahan berak boleh jadi punca masalah sembelit.

 Tetapi ada ketika di mana anda terpaksa menahan diri daripada membuang air besar. Saat-saat ia datang itu kadangkala betul-betul pada masa yang tidak sesuai seperti ketika sedang bermesyuarat atau sedang
menunggu bas
 atau LRT.

Apa keputusan anda? Mahu mencari tandas berdekatan atau tahan berak dan tunggu sehingga tiba dirumah?

Untuk mendapatkan lebih banyak info tentang Sistem Penghadaman, sila dapatkannya
di sini.

Kerap tahan berak? Bahaya ni!

Menurut Alison Chen, pengarang buku
What Your Poo Says About You,
 kita boleh menahan berak tetapi ia tidak boleh dilakukan selalu. Mengapa?

Kerana amalan kerap tahan berak boleh
menyebabkan anda mengalami masalah sembelit.
 Menurut Alison Chen lagi, semakin lama anda menahan daripada membuang air besar, maka semakin keras najis anda.

Ini kerana semakin banyak kandungan air yang akan diserap keluar
daripada najis
anda.

Apabila tinja anda menjadi lebih keras, anda akan mengalami sedikit kesukaran untuk mengeluarkannya. Bukaan dubur anda
berkemungkinan akan mengalami fisur
 atau koyakan ketika najis dikeluarkan.

Apabila terdapat sebarang koyakan pada bukaan dubur, anda pasti akan merasakan kesakitan selain menyebabkan pendarahan dan mengambil sedikit masa untuk sembuh. Selain itu, anda juga berpotensi untuk
mendapat buasir jika najis anda kerapkali menjadi keras.

Anda mungkin tidak tahu bahawa najis yang keras menjadi salah satu penyebab terjadinya buasir.

Baca juga:

Kerap tahan berak: Respon lebih perlahan ketika membuang air besar

Menurut Spencer Nadolsky, seorang ahli perubatan keluarga, menahan diri daripada membuang air besar boleh menyebabkan rutin membuang air besar berubah.

Apabila kita menahan diri daripada membuang air besar, otot pada
rektum
 akan meregang dan menghantar signal agar tubuh berhenti daripada memberi respon terhadap keperluan untuk mengeluarkan najis.

 Ini kemudiannya akan menyebabkan tubuh anda mengeluarkan najis dengan lebih perlahan apabila tiba masanya pada masa akan datang.

Kurangkan risiko masalah sembelit

Untuk mengurangkan risiko anda daripada mengalami sembelit, anda boleh mencuba untuk melakukan perkara-perkara seperti sentiasa bersenam,
menambahkan hidangan berserat
 dalam pemakanan, dan minum lebih banyak air.

Anda juga boleh mendapatkan ubat untuk mengurangkan sembelit seperti
laxative
 dan
enema.

Walau bagaimanapun, ia perlu digunakan secara berhati-hati kerana ia kadangkala boleh memburukkan masalah sembelit sedia ada.

Selepas ini, cuba kurangkan diri daripada tahan berak dalam satu masa yang lama. Kami faham ramai yang lebih gemar memilih untuk tidak
membuang air besar
 di tandas-tandas awam kerana faktor bau atau bunyi yang akan dikeluarkan.

Anda boleh menahannya sehingga pulang ke rumah, tetapi jangan jadikannya sebagai satu amalan. Lebih-lebih lagi jika najis anda sudah ‘berada di pintu kastam’ untuk dilepaskan. Takut nanti anda ‘terbuang’ di dalam LRT je.


Anda Kena Tahu Rahsia Untuk Dapatkan Usus Sihat, Barulah Tak Mudah Jatuh Sakit!

Menjaga usus amat penting bagi mengekalkan tahap kesihatan badan secara keseluruhan. Baca selanjutnya bagi mengetahui makanan untuk usus sihat yang boleh diambil.

Untuk mendapatkan lebih banyak info tentang Sistem Penghadaman, sila dapatkannya
di sini.

Cara tingkatkan kesihatan usus

Sebelum mengetahui apakah jenis makanan untuk usus ihat yang boleh diamalkan, berikut antara petua lain bagi menjaga kesihatan sistem penghadaman anda.

Jangan risau kerana anda boleh meningkatkan tahap kesihatan usus anda dengan beberapa langkah mudah.

I
a tidaklah sesukar yang disangka kerana kesemuanya bermula daripada perubahan gaya hidup dan pemakanan anda sendiri.

Ikuti langkah-langkah seperti berikut:

Kurangkan stres

Tahap stres kronik yang tinggi memberi tekanan kpada seluruh tubuh anda, termasuklah usus anda.

Terdapat beberapa cara untuk anda mengurangkan stres dan ini termasuklah:

Meditasi

Berjalan kaki

Mendapatkan urutan

Menghabiskan masa dengan rakan atau keluarga

Menggunakan minyak pati

Mengurangkan pengambilan kafein

Ketawa

Yoga

Mempunyai haiwan peliharaan.

Rehat secukupnya

Tidak mendapat tidur yang mencukupi atau kualiti tidur yang rendah dapat memberi impak yang serius kepada kesihatan usus anda, yang boleh menyumbang kepada masalah tidur yang lebih banyak.

Cuba untuk memberi keutamaan bagi mendapatkan sekurang-kurangnya 7 – 8 jam tidur tanpa gangguan
setiap malam.

Makanan untuk usus sihat #Makan dengan perlahan

Mengunyah makanan anda dengan teliti dan makan makanan anda lebih perlahan dapat membantu
menggalakkan pencernaan
 dan penyerapan nutrien yang lengkap.

 Ini boleh membantu anda mengurangkan ketidakselesaan penghadaman dan memelihara usus yang sihat.

Minum banyak air

Minum banyak air
telah terbukti mempunyai kesan yang baik terhadap lapisan mukosa usus, serta bakteria-bakteria yang baik dalam usus. Kekal hidrat adalah cara mudah untuk menggalakkan usus yang sihat.

Ambil prebiotik atau probiotik, makanan untuk usus sihat

Menambahkan suplemen prebiotik atau probiotik untuk diet anda mungkin merupakan cara terbaik untuk meningkatkan kesihatan usus anda.

P
rebiotik menyediakan “makanan” yang bertujuan untuk mempromosikan pertumbuhan bakteria bermanfaat
di dalam usus,
 sementara probiotik adalah bakteria hidup yang baik.

Berunding dengan doktor terlebih dahulu apabila memilih suplemen probiotik atau prebiotik untuk memastikan manfaat kesihatan yang terbaik.

Baca juga:

Kurangkan pengambilan antibiotik tanpa keperluan

Walaupun
antibiotik
sering diperlukan untuk memerangi jangkitan bakteria, pengambilan secara berlebihan adalah salah satu kebimbangan kesihatan awam yang signifikan yang boleh menyebabkan kerintangan antibiotik.

Antibiotik juga boleh merosakkan mikrobiota usus dan imuniti. Beberapa laporan kajian melaporkan bahawa walaupun 6 bulan selepas penggunaannya, usus masih kekurangan beberapa spesies bakteria yang berfaedah.

Semak intoleransi makanan

Sekiranya anda mengalami gejala seperti kekejangan, kembung perut, sakit perut, cirit-birit, ruam, loya, keletihan, dan refluks asid, anda mungkin mengalami
intoleransi makanan
.

Anda boleh cuba menghilangkan makanan pemicu yang biasa untuk melihat jika simptom anda bertambah baik.

Jika anda boleh mengenal pasti makanan atau makanan yang menyumbang kepada simtom tersebut, anda mungkin akan melihat perubahan positif dalam kesihatan pencernaan anda dengan mengubah tabiat pemakanan anda.

Tukar diet

Mengurangkan jumlah pengambilan makanan yang diproses, t
inggi gula
, dan tinggi lemak yang anda makan boleh menyumbang kepada kesihatan usus yang lebih baik.

Selain itu, makan banyak makanan berasaskan tumbuhan dan protein tanpa lemak boleh memberi kesan positif kepada usus anda.

Diet yang tinggi dengan kandungan serat telah terbukti menyumbang kepada mikrobiotik usus yang sihat.

Jenis makanan untuk usus sihat

Terdapat juga beberapa makanan yang boleh anda makan untuk mempromosikan
pertumbuhan bakteria
 bermanfaat secara aktif dan seterusnya menyumbang kepada kesihatan anda secara keseluruhan.

 Makanan-makanan yang disarankan ini termasuklah:

Makanan berserat tinggi

Makanan serat tinggi seperti kekacang, oat, gandum,
pisang
, buah beri, asparagus dan daun bawang telah menunjukkan kesan positifnya terhadap kesihatan usus dalam banyak kajian.

Serat
 adalah bahan yang paling penting untuk kesihatan usus. Serat memainkan peranan penting dalam salah satu penyakit pencernaan yang paling biasa di seluruh dunia iaitu
diverticulitis
(keradangan usus).

M
akan makanan yang kaya dengan kandungan serat yang tidak larut telah didapati mengurangkan risiko
diverticulitis
 sebanyak 40 peratus.

Bawang putih dan bawang, antara makanan untuk usus sihat

Bawang putih
 dan bawang mungkin mempunyai beberapa ciri anti-kanser dan ciri peningkatan sistem imun berdasarkan pelbagai kajian, yang berkait rapat dengan beberapa fungsi utama usus.

B
eberapa manfaat ini adalah anekdot, walaupun beberapa penyelidikan telah dilakukan.

Makanan yang ditapai

Makanan yang difermentasi seperti kimchi, sauerkraut, yoghurt,
tempe
, miso, dan kefir adalah sumber
probiotik untuk usus
 yang sihat.

 Walaupun kualiti makanan ini berbeza-beza, faedah-faedah mereka terhadap mikrobiotik usus juga telah dikaji dan terbukti dengan baik.

Makanan untuk usus sihat #Tinggi kolagen

Makanan yang kaya
dengan kolagen
 seperti sup tulang dan salmon boleh memberi manfaat kepada keseluruhan kesihatan dan kesihatan usus.

Anda juga boleh cuba meningkatkan pengeluaran kolagen tubuh anda melalui makanan. Cuba tambah pelbagai jenis makanan, seperti cendawan, produk tenusu yang baik, atau daging tertentu.

Kesimpulan

Usus sihat menyumbang kepada sistem imun tubuh kuat, kesihatan jantung, kesihatan otak, mood lebih baik,
tidur berkualiti,
 dan pencernaan berkesan.

Perubahan gaya hidup yang anda lakukan melalui pengambilan makanan untuk usus sihat boleh memberi kesan positif kepada kesihatan usus dan kesihatan anda secara keseluruhan.


Ulam Pegaga Memiliki Sifat Melindungi Sistem Saraf & Pencegahan Penyakit Strok

Dalam bahasa Inggeris, tumbuhan ini lebih dikenali sebagai ‘Pennywort’ ataupun ‘Gotu Kola’, manakala nama saintifiknya adalah
Hydrocotyle asiatica
 atau
Centella asiatica
. Ia disebut sebagai ‘Pennywort’ disebabkan oleh rupa daunnya yang nipis dan berwarna hijau-kuning yang mirip kepingan duit syiling.
Ia
merupakan tumbuhan yang tumbuh asli di negara kita dan juga di beberapa negara lain seperti Sri Lanka, India, utara Australia, Indonesia, Iran, Melanesia, New Guinea dan beberapa bahagian Asia yang lain.
Terdapat 3 subspesies pegaga pada masa kini iaitu Pegaga salad, Pegaga kerinting dan Pegaga biasa atau Pegaga ubi.

Pegaga yang dikenal pasti banyak mengandungi khasiat dan kelebihan kesihatan adalah
P
egaga ubi. Tumbuhan ini tumbuh secara liar di dalam semua jenis keadaan tanah.

Terdapat variasi dalam keperluan untuk tumbuh kerana ada beberapa subspesies yang memerlukan sedikit teduhan dan ada juga yang memerlukan cahaya sepenuhnya. Malahan, terdapat juga
se
setengah pegaga yang mampu tumbuh dalam keadaan tanah yang agak keras seperti di atas batu. Dalam keadaan liar, ia boleh dijumpai di kawasan-kawasan seperti tepian kolam, sekitar kawasan sawah padi dan juga kawasan berdekatan tasik.

Pegaga merupakan ulam yang cukup sinonim dalam peradaban orang melayu kerana sejarah panjang berkaitan kegunaannya untuk pelbagai perkara
;
 sama ada sebagai makanan, dijadikan dalam bentuk minuman mahupun untuk tujuan perubatan. Ia boleh dimakan secara mentah atau dimasak terlebih dahulu.

Tumbuhan ini mempunyai rasa yang sedikit pahit dan i
a
 kerap dijadikan sebagai ulam atau sayur tambahan kepada pelbagai jenis hidangan tempatan yang popular seperti mi kari, kari ikan, mi goreng ataupun nasi goreng. Dalam hidangan nasi putih berlauk, daun pegaga dihidangkan dengan sambal belacan untuk dicicah dan boleh juga dijadikan sebagai pencuci mulut tradisional yang sedikit pedas tetapi sedap.

Kini, tumbuhan ini ditanam dan dituai dengan jayanya di beberapa negara bukan asli untuk tumbuhan ini

,
seperti negara Turki. Motivasi untuk menanam tumbuhan di negara-negara lain ini adalah kerana manfaat kesihatan dan perubatan yang ia miliki.

Tidak cukup dengan pembuktian berdasarkan kajian perubatan moden, pegaga telah lama digunakan oleh tamadun dan peradaban purba dunia seperti tamadun China dan juga dalam perubatan ayurveda di India, sebagai salah satu bahan rawatan mereka untuk pelbagai jenis masalah dan penyakit.

Manfaat kesihatan daripada pegaga

Seperti yang ramai mungkin pernah dengar berdasarkan hikayat perubatan tradisional, pegaga digunakan dengan begitu banyak sekali bagi tujuan rawatan merentasi pelbagai tamadun yang berbeza-beza. Untuk tujuan itu, dunia kajian moden mengambil minat yang cukup kuat dan mendalam untuk mengkaji manfaat yang tersimpan dalam tumbuhan pegaga ini.

Bahan-bahan aktif yang terkandung di dalam tumbuhan
 ini antaranya adalah asiaticoside, madecassoside dan juga asid

 madasiatik. Ketiga-tiga bahan ini tergolong dalam kumpulan besar saponin (turut disebut sebagai triterpenoid) dan dikatakan memainkan peranan utama dalam pelbagai unsur penyembuhan dan manfaat kesihatan. Berikut merupakan antara manfaat-manfaat kesihatan tumbuhan pegaga yang ditemui oleh kajian-kajian perubatan moden.

Merangsang penyembuhan luka

Untuk sekian lama, pegaga dikatakan membantu memberikan impak yang positif kepada
penyembuhan luka.
 Untuk tujuan itu
se
setengah orang menggunakan daun pegaga sebagai bahan demah atau tuam untuk merawat sakit akibat luka.

Penggunaan tumbuhan ini untuk tujuan penyembuhan luka bukanlah sesuatu yang semb
a
rangan kerana terdapat banyak kajian yang menyokong sifat tumbuhan ini dalam membantu luka untuk sembuh. Kajian yang menggunakan Ekstrak
Centella asiatica
(CAE) mendapati
bahawa
walaupun dalam formulasi yang berbeza (krim, gel, salap) ia tetap memberikan kesan positif terhadap penyembuhan luka.

Walau bagaimanapun, antara ketiga-tiga jenis formulasi, mereka mendapati kesan terbaik diperolehi daripada formulasi CAE dalam bentuk gel. Kajian praklinikal yang membabitkan tikus tersebut mendapati penggunaan CAE meningkatkan kandungan kolagen dan juga kekuatan tegangan.

Para pengkaji juga mendapati bahawa luka yang dirawat dengan CAE juga mengalami proses pembentukan lapisan epitelium yang lebih laju dan pengecutan luka yang lebih baik berbanding luka yang tidak dirawat dengan CAE.

Asiaticoside, salah satu bahan aktif yang terdapat dalam pegaga, dilaporkan membantu untuk meningkatkan pembentukan kolagen di kawasan luka di samping merangsang proses pembentukan salur darah yang baru (angiogenesis). Bahan ini juga membantu untuk menambah baik kekuatan tegangan tisu di kawasan luka, secara t
idak
 langsung menyokong penyembuhan dan pembentukan kulit baru.

Selain itu, asiaticoside juga dikenal pasti berupaya untuk menambah baik masalah kebocoran salur darah kapilari ketika luka dan menghalang atau menekan proses keradangan.

Proses keradangan yang berlaku dalam luka dikaitkan dengan pembentukan parut hipertropi. Lebih sekadar mempercepatkan penyembuhan luka, asiaticoside yang terdapat dalam CAE turut membantu dari aspek kosmetik luka.

Keupayaan untuk merangsang penyembuhan luka ini turut diperhatikan dalam kajian yang membabitkan penyembuhan luka jenis lengah (delayed-type wound healing). Rumusan kajian-kajian yang dilakukan adalah ekstrak CAE membantu merangsang penyembuhan luka dengan lebih baik dan cepat pada pelbagai fasa penyembuhan di samping mempunyai tindakan positif kepada aspek kosmetik luka.

Mempunyai sifat perlindungan kepada sistem saraf (neuroprotective)

Ekstrak pegaga dikatakan mempunyai sifat perlindungan yang baik untuk sistem saraf akibat daripada kandungan kompaun antioksidan yang terdapat di dalamnya. Memandangkan kesan stres oksidatif dan juga gangguan dalam mekanisma antioksidan semula jadi badan memainkan peranan penting dalam pembentukan penyakit kognitif seperti penyakit Alzheimer (AD) jenis sporadik, ekstrak
Centella asiatica
(CAE) melalui tindakan antioksidannya dikatakan berpotensi untuk mencegah defisit kognitif hasil daripada pendedahan kronik kepada radikal bebas.

Sebagai contoh, satu kajian yang melihat tindakan terbitan bahan asiaticoside menentang kesan toksik beta-amyloid pada kultur sel dan juga hirisan bahagian hippocampus mendapati ia berupaya untuk menghalang kematian sel yang dicetuskan oleh radikal bebas dan juga daripada pendedahan kepada beta-amyloid.

Pendedahan kepada beta-amyloid merupakan salah satu mekanisma yang membawa kepada terjadinya penyakit Alzheimer. Terbitan kompaun asid asiatik yang terdapat dalam ekstrak pegaga juga menunjukkan kesan perlindungan saraf yang signifikan pada sel kortikal otak dengan cara menguatkan mekanisma perlindungan oksidatif sel.

Dalam satu kajian lain yang membabitkan tikus yang telah diberikan streptozotocin untuk mencetuskan gangguan kognitif dan stres oksidatif, CAE telah diberikan (100, 200 dan 300 mg/kg selama 21 hari) sebagai rawatan untuk melihat keupayaan CAE untuk menambah baik fungsi kognitif tikus tersebut di samping menzahirkan keupayaan antioksidan yang terdapat di dalamnya.

Dalam kaitan yang bergantung kepada dos (dose-dependent relationship), tikus-tikus yang telah dirawat tersebut didapati berupaya untuk menunjukkan peningkatan fungsi kognitif mereka.

Penurunan paras malondialdehyde (MDA) yang signifikan dan juga peningkatan paras antioksidan glutathione dan enzim catalase diperhatikan dalam tikus-tikus yang dirawat dengan 200 dan 300 mg/kg CAE. Kompaun-kompaun yang terdapat dalam CAE ini terbukti berkesan dalam memberi perlindungan kepada sel-sel saraf daripada kecederaan oksidatif.

Pencegahan strok sekunder dan peningkatan keupayaan kognitif pasca-strok

Strok
, atau dikenali sebagai angin ahmar dalam warga tempatan, boleh mengakibatkan penuru
n
an keupayaan kognitif. Kekerapan gangguan kognitif selepas strok iskemia ini berada pada julat 20 hingga 30%, dengan risiko yang meningkat dalam dua tahun pertama selepas diserang strok.

Sekitar 25% pesakit yang telah diserang strok akan menghidap dementia dan risiko kumpulan pesakit pasca-strok untuk menghidap dementia dalam masa 5 tahun akan datang adalah sebanyak 9 kali ganda berbanding populasi sihat, khususnya pada domain memori dan keupayaan untuk
mem
fokus. Mengurus dan merawat gangguan kognitif selepas diserang strok bermatlamat untuk mencegah strok sekunder (diserang strok lagi sekali) dan untuk menambah baik keupayaan kognitif.

Kandungan homocysteine yang tinggi dikenali sebagai faktor risiko untuk strok. Untuk tujuan itu, rawatan pencegahan untuk serangan strok sekunder ditumpukan pada mengurangkan paras homocysteine dalam darah.

Pengambilan asid folik sekitar 0.5-5mg sehari didapati berjaya untuk mengurangkan paras homocysteine dalam darah sebanyak 15-40% dalam masa 6 minggu. Memandang
k
a
n penggunaan gabungan ubat-ubat seperti sedatif, antikegelisahan, antimurung dan ubat-ubat saraf yang lain adalah mahal dan berupaya untuk menyebabkan pelbagai kesan sampingan yang tidak diingini, fokus kajian semasa adalah untuk melihat kepada alternatif yang lebih semula jadi. Untuk tujuan itu, CAE digunakan sebagai bahan kajian.

Walaupun selepas menghidap serangan strok, penggunaan CAE juga dikenal pasti mampu untuk memberikan peningkatan fungsi kognitif pesakit yang efektif. Dalam kajian tersebut, dos 750 mg dan dos 1000 mg CAE telah digunakan manakala dos sebanyak 3 mg digunakan untuk asid folik.

Berbeza dengan kajian lain yang bersifat praklinikal, kajian ini melibatkan 48 pesakit-pesakit yang telah diserang strok yang mempunyai masalah kognitif dan telah dirawat di dua hospital di Yogyakarta, Indonesia. 17 pesakit diberikan CAE pada dos 1000mg/hari, 17 lagi pesakit diberikan CAE pada dos 75mg/hari dan 14 subjek terakhir dirawat menggunakan asid folik 3mg/hari, selama 6 minggu.

Selepas tempoh 6 minggu kajian, para pengkaji mendapati berdasarkan sistem permarkahan MoCA-Ina, kesemua kumpulan menunjukkan penambahbaikan dari segi keupayaan kognitif berbanding keupayaan masing-masing sebelum menjalani rawatan.

 Apa yang menarik adalah walaupun tiada perbezaan signifikan antara keberkesanan CAE dan juga asid folik dalam meningkatkan keupayaan kognitif pesakit pasca-strok, CAE didapati dapat menghasilkan peningkatan domain kognitif memori yang lebih baik berbanding asid folik.

Mempunyai sifat antiradang dan tahan sakit

Penggunaan pegaga untuk merawat sakit sendi dan juga rasa sakit secara am pada tubuh badan telah lama dipraktikan. Walaupun amalan rawatan tradisional tidak ditambah dengan sebarang pembuktian saintifik dan penjelasan yang terperinci, kini keupayaan untuk CAE menghasilkan kesan tahan sakit dan juga sifat antiradang ini telah banyak dilaporkan oleh kajian-kajian praklinikal.

Kesan tahan sakit ini diuji dengan memberikan CAE dalam bentuk akueus pada dos 10, 30, 100 dan 300 mg/kg pada tikus kajian manakala kesan antiradang diuji dengan sampel keradangan kaki tikus akibat suntikan prostaglandin E2.

Dari sudut kesan tahan sakit, kajian tersebut mendapati bahawa CAE berkesan dalam menghasilkan tindakan antikeradangan dan juga berupaya untuk menghasilkan kesan tahan sakit yang sama kuat dengan ubat aspirin, namun tidak sekuat kesan ubat tahan sakit yang lain seperti morfin
.

Terdapat satu kajian yang melihat kesan madecassoside, salah satu komponen yang terdapat dalam CAE, ke atas penyakit arthritis cetusan kolagen jenis II (CIA) dalam tikus. Kajian yang bertujuan untuk melihat kesan terapeutik dan juga mekanisma tindakan madecassoside terhadap CIA itu melibatkan formulasi oral pada dos 10, 20 dan 40 mg/kg yang diberikan selama 20 hari.

Berdasarkan ujian histopatologi, para pengkaji mendapati bahawa penggunaan bahan aktif tersebut berjaya untuk mengurangkan pencerobohan sel-sel keradangan ke dalam rawan dan juga darjah hiperpalasia lapisan synovium.

Tindakan ini menunjukkan kesan perlindungan daripada kerosakan sendi yang biasa dilihat dalam penyakit arthritis. Tambahan lagi, madecassoside juga menurunkan paras antiCII IgG, menghalang tindak balas hipersensitif lengah terhadap CII dan pada kadar sederhana, menekan pembahagian limfosit cetusan CII daripada nodus limfa di bahagian popliteal.

Rumusan daripada kajian yang telah dilakukan adalah madecassoside cukup berkesan dan berjaya dalam menghalang pembentukan penyakit CIA dalam tikus, dan mungkin juga mewakili komponen aktif utama yang terdapat dalam pegaga bagi menjelaskan penggunaan tradisionalnya dalam merawat sakit sendi.

Keputusan kajian-kajian ini mencadangkan bahawa penggunaan tradisional CAE dalam merawat rasa sakit dan sakit sendi secara khususnya adalah tindakan yang mempunyai justifikasi dari sudut pandang sains.

Membantu masalah ketidakcekapan vena (venous insufficiency)

Salah satu daripada kesan utama CAE ke atas tisu penghubung (connective tissue) yang diketengahkan oleh dapatan kajian adalah ia dapat membantu menguatkan saluran vena yang lemah.

Dalam rawatan untuk penyakit scleroderma, ia mungkin membantu untuk menstabilkan kadar pembesaran tisu penghubung, mengurangkan pembentukannya dengan cara merangsang pembentukan hyaluronidase dan chondroitin sulfate, di samping menghasilkan kesan imbangan ke atas tisu penghubung.

CAE dilaporkan bertindak ke atas
dinding salur darah,
menghasilkan kesan perlindungan daripada kecederaan mikroangipati akibat daripada tekanan darah tinggi dan ketidakcekapan vena. CAE juga membantu untuk mengurangkan kadar penapisan salur darah kapilari dengan meningkatkan paramater mikro-peredaran.

Mempunyai sifat antikeresahan

Dalam pelbagai budaya timur, ekstrak pegaga telah lama digunakan untuk menghasilkan kesan penenang
an

dan antiker
e
sahan. Dalam karya tam
a
dun India, ekstrak daripada tumbuhan pegaga dikatakan mempunyai kesan seperti penenang, pelega dan juga sifat yang menyokong kepintaran dan kecerdasan otak.

Kesan penenang
 ini dikenal pasti berpunca daripada bahan aktif brahmoside dan juga komponen brahminoside, manakala aktiviti ant
i
keresahan dikatakan disumbang oleh aktiviti ikatan kepada reseptor cholecystokinin (CCKB), sejenis reseptor protein G yang mengikat hormon peptida cholecystokinin (CCK) atau hormon gastrin. Reseptor CCKB ini dikatakan memainkan peranan dalam mengawal keresahan, rasa sakit, ingatan dan juga rasa lapar dalam manusia dan juga binatang.

Sebagai konklusi kepada artikel ini, tumbuhan ini merupakan khazanah alam yang menyimpan pelbagai khasiat dan manfaat kesihatan kepada manusia. Maka, tidak hairanlah untuk zaman berzaman, ia digunakan oleh pelbagai tamadun merentas garis masa sejarah, sebagai tambahan dalam hidangan mereka dan juga untuk tujuan perubatan.

Sungguhpun begitu, dapatkan nasihat daripada pakar pemakanan jika anda mungkin mempunyai alahan atau keadaan kesihatan yang menyebabkan anda tidak sesuai untuk mengambil tumbuhan ini dalam
hidangan harian anda
. Sekiranya anda mempunyai sebarang keraguan atau inginkan penjelasan, berjumpalah dengan pakar kesihatan demi mendapatkan maklumat yang sahih dan tepat.

Hello Health Group
 tidak menyediakan nasihat perubatan, diagnosis, atau rawatan.


GEMPAR! Kajian Terbaharu Temui Virus COVID-19 Mungkin Boleh Sebabkan Diabetes Jenis 1

Diabetes jenis 1 merupakan sejenis
penyakit kronik yang sering dikesan dalam kalangan kanak-kanak
. Diabetes anak ini juga sering disebut sebagai diabetes kanak-kanak.

Tahukah anda, ada kajian terbaharu yang menunjukkan, terdapat hubungan antara pandemik COVID-19 yang melanda dunia sekarang dengan peningkatan kes diabetes anak ini.

Ikuti penjelasannya dalam artikel ini!

Diabetes dan juga risiko COVID-19

Sehingga hari ini, masih belum cukup data untuk menyokong tuntutan bahawa penghidap diabetes lebih berisiko untuk mendapat COVID-19 daripada orang biasa.

Individu yang menghidap diabetes seringkali bimbang dengan komplikasi yang mungkin mereka alami akibat COVID-19.

Sebenarnya, keparahan virus itu bergantung kepada bagaimana seseorang individu
menguruskan diabetes
 mereka.

Penghidap diabetes yang dapat menguruskan penyaki
t mereka cenderung untuk tidak mengalami gejala dan komplikasi COVID-19 yang teruk.

Sebaliknya, penghidap diabetes yang tidak terkawal lebih
berisiko terhadap gejala dan komplikasi
virus yang lebih serius.

Hubungan antara COVID-19 dan peningkatan kes diabetes anak

Berdasarkan kajian terkini, terdapat peningkatan kes diabetes jenis 1 semasa berlakunya pandemik COVID-19 ini.

Peningkatan ini dapat dilihat pada
kanak-kanak yang menghidap diabetes
 jenis satu setelah mereka terdedah kepada virus COVID-19.

Menurut kajian yang dilakukan oleh
 Imperial College London
, jumlah kanak-kanak yang didiagnosis menghidap diabetes jenis 1 telah meningkat dua kali ganda ketika kes COVID-19 naik dengan mendadak di United Kingdom.

Kajian menunjukkan bahawa, mungkin wujud kaitan atau hubungan antara peningkatan kes diabetes jenis ini yang baharu dengan COVID-19.

Dalam kajian tersebut, 21 orang kanak-kanak telah diuji untuk melihat sekiranya mereka pernah terdedah kepada virus COVID-19.

Sebilangan kanak-kanak diuji untuk melihat antibodi mereka, manakala yang lain menjalani ujian sapuan nasofaring.

Selepas ujian dilaksanakan, lima orang kanak-kanak yang baru didiagnosis menghidap diabetes jenis 1 didapati mempunyai strain coronavirus daripada jangkitan semasa dan juga jangkitan yang lepas.

70% kanak-kanak yang menghidap diabetes jenis 1 yang baru mula menunjukkan tanda-tanda ketoasidosis diabetes (DKA).

DKA adalah keadaan yang mengancam nyawa jika tidak didiagnosis dan dirawat dengan segera.
Keadaan ini berlaku
apabila badan mula kehabisan insulin.

Daripada 70% tersebut, 52% kanak-kanak didapati mengalami DKA yang teruk. Angka yang ditunjukkan agak mengejutkan daripada statistik yang biasa mereka lihat sebelum wabak COVID-19 melanda.

Walaupun kajian menunjukkan terdapat peningkatan diabetes jenis 1 yang ketara dalam kalangan kanak-kanak semasa pandemik, para penyelidik masih mendorong institusi lain untuk melakukan penyelidikan lebih lanjut mengenai hal ini.

Ini untuk mengesahkan bahawa terdapat hubungan yang jelas antara coronavirus dan perkembangan diabetes jenis satu yang baru pada kanak-kanak.

Baca juga:

Diabetes Jenis 1: Jangan Ambil Mudah

Jangka Hayat Diabetes Jenis 1

Hubungan antara diabetes kanak-kanak dengan virus COVID-19

Diabetes kanak-kanak berlaku
apabila pankreas gagal untuk menghasilkan insulin
 atau jumlah insulin yang sangat sedikit.

Apabila badan kekurangan insulin,
tubuh tidak akan dapat mengatur kadar glukosa darah.

Sekiranya tahap glukosa sentiasa berada pada paras yang tinggi, ia boleh
mengakibatkan hiperglisemia.

Hiperglisemia pula boleh menyebabkan komplikasi lain seperti masalah penglihatan dan saraf. Ia juga dapat meningkatkan risiko penyakit jantung, buah pinggang dan juga strok pada seseorang itu.

Sebelum ini, diabetes jenis 1 lebih dikenali sebagai diabetes kanak-kanak. Ini kerana keadaan ini lebih cenderung untuk berlaku dalam kalangan kanak-kanak.

Tetapi ada juga kes di mana diabetes anak ini turut berkembang dalam kalangan remaja dan juga orang dewasa.

Rawatan yang digunakan untuk diabetes jenis 1
 adalah
suntikan insulin
 atau pam insulin.

Penyelidik dari
Imperial College London
 menyatakan peningkatan kes diabetes yang baru berkembang ini mungkin disebabkan oleh peningkatan protein secara tiba-tiba yang dipicu oleh jangkitan virus seperti coronavirus.

 Seseorang yang tidak mempunyai sejarah diabetes juga boleh menghidap diabetes jenis ini yang baru apabila mereka dijangkiti coronavirus.

Kajian lain masih diperlukan

Masih terdapat kekurangan kajian lain yang dapat menyokong hubungan antara COVID-19 dengan peningkatan kes diabetes jenis ini pada kanak-kanak.

Oleh sebab itu, para penyelidik kajian ini menyatakan kepada semua individu, terutamanya para doktor untuk lebih peka dengan masalah yang semakin meningkat ini.

Untuk memastikan keselamatan anak anda daripada jangkitan COVID-19 dan diabetes jenis ini, adalah amat penting untuk mereka mematuhi segala
langkah untuk berjaga-jaga.

Berikan anak anda makanan yang sihat,
serta vitamin untuk meningkatkan daya tahan mereka terhadap penyakit ini.

Sebagai ibu bapa, anda mestilah menunjukkan tauladan yang baik kepada anak anda.

Patuhi kesemua protokol keselamatan, dan jelaskan kepada anak-anak anda tentang bahaya COVID-19.

Sentiasa ingat untuk menjaga keselamatan anak-anak anda di rumah.

Elakkan juga daripada keluar rumah tanpa keperluan supaya anda dapat melindungi diri dan keluarga anda daripada COVID-19.

#HelloHealthCare #WorldDiabetesDay #HelloDoktor


Haiwan Peliharaan: Yang Mana Satu Sesuai untuk Anak Anda?

Tidak dapat dinafikan, memiliki haiwan peliharaan boleh membangkitkan banyak faedah baik dari segi fizikal mahupun emosi kepada seisi keluarga. Membela haiwan peliharaan dapat membantu anak anda untuk belajar ilmu berharga mengenai bagaimana untuk menjaga makhluk hidup. Selain itu, melalui sikap mengambil berat terhadap haiwan juga, anak anda akan belajar tentang tanggungjawab dan kebergantungan. Sesetengah haiwan peliharaan juga amat membantu dalam mengelakkan kesunyian dan memperbaiki masalah emosi seperti masalah autisme yang dialami oleh kanak-kanak. Jadi, mari kita lihat haiwan peliharaan yang mana selamat dipilih untuk anak anda dan seisi keluarga.

1. Ikan

Jika anda baru ingin bermula memberikan anak membela haiwan peliharaan, ikan adalah pilihan yang baik untuk seorang kanak-kanak. Dengan melihat ikan berenang di sekeliling akuarium atau kolam dapat membantu mengurangkan stres dan memberikan anak anda pengajaran mengenai jenis-jenis ikan. Walau bagaimanapun, anda perlu mencari ikan yang mudah untuk dibela seperti ikan Betta, supaya anak kecil anda boleh bersama-sama membantu anda menjaga ikan tersebut tanpa membuat kacau-bilau. Ikan Betta juga dianggap sebagai spesies ikan yang mudah membiak kerana ia seekor ikan yang suka memencil dan hanya memerlukan sedikit air bertakung. Anda juga tidak perlu menyediakan aerator, penapis, pemanas, atau bahan kimia untuk menjaga mereka.

2. Rodent

Rodent adalah pilihan yang baik untuk kanak-kanak yang berumur melebihi 5 tahun. Roden adalah lebih kecil, mudah dijaga, mampu milik, dan tidak memerlukan perhatian yang banyak. Antara contoh rodent termasuklah hamster, tikus belanda, dan gerbil. Disebabkan kebanyakan rodent hanya memerlukan ruang tinggal yang kecil, jadi, jika rumah anda tidak cukup luas, rodent adalah pilihan haiwan peliharaan yang sesuai. Kajian juga menunjukkan bahawa hamster boleh menjadi haiwan peliharaan yang bagus kerana kelincahan, kebijakan, dan kemesraan mereka kepada tuannya.

3. Anjing

Anjing, terutamanya anak anjing kecil, tentunya menjadi pilihan haiwan peliharaan buat kanak-kanak yang bukan beragama Islam. Akan tetapi, jika anda ingin memilih anjing untuk diberikan kepada anak anda, anda perlu berhati-hati kerana bukan semua baka anjing adalah sesuai untuk kanak-kanak. Selain itu, anda juga perlu mengajar anak anda untuk memastikan anjing tersebut mempunyai cukup makan, tempat untuk bermain, melakukan rutin latihan seperti dibawa keluar bersiar-siar, menjalani pemeriksaan kesihatan dan imunisasi serta mendapat perhatian dan kasih-sayang yang secukupnya. Berikut adalah senarai beberapa baka anjing yang mesra kanak-kanak:

−Labradors

−Golden retrievers

−Pugs

−Cocker spaniels

−Anjing Australian sheep

4. Kucing

Anak kucing semestinya menjadi pilihan kanak-kanak tidak kira bangsa, sejak dahulu lagi. Tiada siapa boleh menafikan akan kecomelan dan kegebuan anak kucing. Tidak seperti anjing, kucing adalah lebih berdikari jadi mereka tidak berapa memerlukan perhatian keterlaluan daripada tuannya. Ini kerana kebanyakan kucing menghabiskan banyak masa mereka untuk tidur. Akan tetapi, kucing memerlukan rutin pemeriksaan ke veterinar dan imunisasi tahunan. Jika keluarga anda mempunyai ruang rumah yang terhad, kucing adalah pilihan terbaik untuk mengajar anak anda berkawan dan mencintai haiwan. Baka kucing terbaik untuk dipelihara oleh kanak-kanak termasuklah:

−Kucing Abyssinian- merupakan baka kucing yang mesra dan gemar bergaul

−Baka American shorthair- kucing berbulu pendek yang mudah bergaul dengan haiwan lain, terutama anjing

−Baka Burmese- yang diketahui amat lembut dan manja

−Baka Birman- amat mudah untuk dijaga

Membesar dengan haiwan peliharaan akan mencipta momen yang menyeronokkan dan tidak mudah dilupakan oleh kanak-kanak. Haiwan peliharaan amat menyayangi tuan mereka. Jika anda berhasrat untuk memberikan anak anda haiwan peliharaan, ajarlah anak anda untuk menjaga kelakuan dan mengambil berat akan haiwan peliharaan mereka dengan baik. Memilih jenis haiwan peliharaan adalah keputusan seisi rumah. Fikitkan tentang keadaan tempat tinggal anda sebelum bersedia untuk membawa ‘ahli keluarga’ baru ke dalam rumah anda.

Hello Health Group
 tidak menyediakan nasihat perubatan, diagnosis, atau rawatan.


Penggunaan Telefon Pintar boleh Menjejaskan Hubungan bersama Anak

Sebagaimana telefon pintar dan tablet mengaburkan garis sempadan di antara tempat kerja, rumah, dan kehidupan sosial, ibu bapa menghadapi kesukaran untuk menyeimbangkannya. Penggunaan teknologi telefon oleh ibu bapa di sekitar anak kecil boleh mengakibatkan ketegangan dalaman, konflik, dan hubungan negatif dengan anak mereka, menurut satu kajian.

Bagaimanakah penggunaan telefon mudah alih yang berleluasa boleh menjejaskan hubungan di antara ibu bapa dan anak-anak?

Peserta menunjukkan konflik dalaman yang berterusan di antara penggunaan teknologi telefon bimbit serbaguna, kerja dan anak-anak. Maklumat yang terlampau banyak dan ketegangan emosi di sekeliling menjejaskan rutin keluarga seperti waktu makan. Ia digambarkan seperti seluruh dunia di atas riba anda. Sesetengah ibu bapa juga melaporkan kesan trickle-down. Sebagai contoh, tindak balas emosi mereka terhadap apa sahaja yang dibaca mereka pada telefon bimbit, malahan emel kerja atau berita buruk, kadangkala mempengaruhi bagaimana mereka bertindak balas kepada anak mereka. Ibu bapa juga digambarkan dengan tingkah laku inginkan perhatian daripada anak-anak apabila ibu bapa terlalu menumpukan perhatian kepada telefon bimbit, yang mana menimbulkan hubungan negatif seperti memarahi anak-anak.

Kebaikan

Pada masa yang sama, penjaga berkata teknologi mudah alih memberikan “satu pelepasan” daripada kebosanan dan tekanan menjaga anak dan keperluan hidup. Faedah lain termasuklah berupaya untuk bekerja dari rumah (sekiranya hubungan digital ke tempat kerja boleh dipastikan), memudahkan komunikasi dengan ahli keluarga yang jauh dengan membolehkan ibu bapa melihat kehidupan mereka “yang ditapis”, dan menjadi alat yang menjaga suasana di rumah tenang dan aman. Anda tidak perlu berada di sisi anak anda setiap masa. Bahkan, amat berfaedah kepada mereka untuk berdikari. Ia juga penting kepada ibu bapa untuk mempunyai hubungan dengan tempat kerja dan aspek lain di dalam kehidupan mereka.

Keburukan

Para pengkaji melakukan kajian dengan lebih mendalam selepas melakukan kajian pemerhatian terhadap penjaga yang makan dengan anak kecil di restoran makanan segera. Di dalam kajian tersebut dan kajian video susulan, mendapati bahawa penggunaan telefon bimbit ibu bapa berkaitan dengan beberapa hubungan verba dan bukan verba bersama anak mereka. Teknologi telah merubah cara penggunaan media digital di sisi anak mereka. Berbanding hiburan tradisional seperti buku, teknologi mudah alih dipercayai lebih memerlukan perhatian yang tidak boleh diramal dan memerlukan pelaburan emosi yang besar. Menyeimbangkan tugas menjaga anak dan teknologi boleh menyebabkan emosi dan mental keletihan.

Apakah yang boleh dilakukan oleh ibu bapa?

Mempunyai masa menonton yang terkawal

Meletakkan had. Bina rutin keluarga termasuklah ruang tanpa teknologi atau masa yang khas untuk keluarga

Rekodkan penggunaan telefon bimbit. Pertimbangkan untuk menggunakan aplikasi penapis atau penghalang pada telefon anda bagi menghalang keinginan untuk menggunakannya di rumah

Kenal pasti aplikasi yang menyebabkan anda stres. Fikirkan tentang bahagian manakah di dalam telefon bimbit anda yang menyebabkan stres terhadap anda. Dengan ini, anda boleh mempunyai ruang masa kepada anda dan ruang untuk memproses maklumat tanpa mengganggu masa bersama anak-anak yang mungkin akan bertindak balas terhadap emosi negatif anda dengan perlakuan mereka yang negatif


Kepentingan Menjaga Kebersihan Diri Semasa Ramadan, Pembersih Lembut Berhidrasi Adalah Jawapannya!

Apabila menjelang bulan Ramadan, sudah pasti ramai antara kita yang ternanti-nanti akan ketibaan bulan yang mulia ini kerana keistimewaannya berbanding dengan bulan-bulan yang lain.
Meskipun pada bulan ini kita berpeluang untuk melakukan pelbagai ibadah, namun banyak aktiviti dan amalan yang dipraktikkan pada bulan ini boleh mengundang kepada masalah kulit yang serius sekiranya
kepentingan menjaga kebersihan diri
 tidak dititikberatkan.

Jangan lupa, selain daripada ibadah yang kita lakukan sepanjang Ramadan,
kepentingan menjaga kebersihan diri
 juga
merupakan sesuatu yang amat dituntut dalam Islam.

Setelah lebih dua tahun kita berpuasa tanpa dapat merasai kemeriahan Ramadan akibat wabak Covid-19, sudah pasti Ramadan kali ini akan disambut dengan meriah dan dipenuhi dengan aktiviti sosial seperti berkunjung ke bazar Ramadan,
menunaikan ibadah solat tarawih
 bersama di masjid dan menghadiri
majlis berbuka puasa beramai-ramai.

Berhati-hati berkunjung ke bazar Ramadan

Cuaca yang panas dan terik amat sinonim dengan bulan Ramadan di negara kita. Selain daripada keadaan yang sesak dan sempit di bazar Ramadan,
kulit
 badan dan wajah pasti akan terdedah
kepada kesan sinaran cahaya matahari.

Keadaan ini boleh menyebabkan
kulit
anda berpeluh dengan banyaknya
 dan mengundang kegatalan, iritasi dan selaran matahari.

Tidak dapat dinafikan bahawa kita akan alpa apabila melihat pelbagai juadah yang dijual di bazar Ramadan.

Tetapi anda harus peka bahawa kebanyakan juadah ini disediakan dengan kaedah dibakar atau digoreng secara terbuka dan sudah pastilah
kulit
badan anda akan terpalit dengan pelbagai jenis kekotoran.

Apabila kita mengabaikan
kepentingan menjaga kebersihan diri
 ketika di bazar Ramadan, masalah yang
lebih serius seperti jangkitan kuman boleh berlaku tanpa kita sedari
.

Adalah lebih baik untuk anda terus mandi selepas pulang dari bazar Ramadan untuk membersihkan
kulit
 anda daripada segala kekotoran.

Nikmati solat tarawih di masjid dengan selesa

Walaupun solat tarawih boleh ditunaikan di rumah, namun ramai antara umat Islam memilih untuk menunaikan ibadah ini di surau ataupun di masjid.

Bukan semua rumah ibadah di negara kita
dilengkapi dengan pendingin hawa
 dan bagi sesetengah surau dan masjid, jemaah terpaksa mengharungi suasana yang panas ketika menunaikan solat tarawih.

Bagi wanita pula, ia pasti lebih mencabar kerana pemakaian telekung menutup sebahagian besar kawasan
kulit
. Oleh itu,
kulit
 akan terlindung tanpa pengudaraan yang baik dan menyebabkan kulit badan berkuap dan berbau.

Aktiviti moreh selepas solat tarawih yang selalunya berlaku dalam keadaan bersesak-sesak boleh menyumbang kepada masalah
kulit
 terutamanya
kulit
 sensitif.

Ketidakselesaan semasa solat tarawih di surau atau masjid dapat diatasi sekiranya kita fokus pada
kepentingan menjaga kebersihan diri
.
Mandilah sebelum dan selepas aktiviti solat tarawih.

Baca juga:

Nak Berat Badan Ideal Masa Ramadan? Buatlah Solat Tarawih, Bakar Kalori Anda Lepas Berbuka

Kelebihan Solat Tarawih Di Bulan Ramadan

Hadiri majlis berbuka puasa secara bersederhana

Kemeriahan bulan Ramadan sememangnya tidak lengkap sekiranya tiada majlis berbuka puasa, apatah lagi apabila sudah dua tahun kita tidak dapat melakukan aktiviti ini. Ketika majlis inilah kita boleh mengambil peluang untuk bersosial bersama rakan-rakan dan keluarga.

Sama seperti bazar Ramadan dan solat tarawih, aktiviti majlis berbuka puasa juga melibatkan bilangan tetamu yang ramai dan boleh menyumbang kepada pelbagai masalah
kulit
.

Pada waktu inilah, kita perlu menekankan
kepentingan menjaga kebersihan diri
, terutamanya untuk mengelakkan sebarang jangkitan yang tidak diingini.

Bersentuhan dan bersalaman juga boleh menggalakkan jangkitan kuman ke atas
kulit.
 Berwaspadalah dan bersederhanalah ketika anda sedang asyik
bersosial sewaktu menghadiri majlis berbuka puasa
.

Jangan lupa tentang
kepentingan menjaga kebersihan diri
 dan lakukan pembersihan
kulit
 secara menyeluruh selepas pulang dari majlis.

Kepentingan menjaga kebersihan diri
 semasa Ramadan

Apabila anda menjaga kebersihan diri, secara langsung anda juga akan dapat menjaga kesihatan diri terutamanya kesihatan
kulit
 anda.

Kepentingan menjaga kebersihan diri
 perlu diambil kira semasa Ramadan kerana aktiviti-aktiviti pada bulan ini boleh mengundang kepada pelbagai masalah
kulit
 seperti
kulit
kering,
kulit
sensitif, iritasi, jangkitan kuman dan juga selaran matahari.

Salah satu cara untuk menjaga kebersihan diri adalah dengan menggunakan pembersih lembut berhidrasi ketika mandi
.

Apa itu pembersih lembut berhidrasi?

Pembersih lembut berhidrasi berfungsi untuk membersih kulit daripada sebarang kekotoran secara aktif tanpa menghakis pelindung semula jadi kulit.

Kebiasaannya,
 pembersih lembut berhidrasi diformulasi dengan
bebas sabun dan bebas pewangi
 serta sesuai digunakan untuk kulit badan dan kulit wajah.

Selain itu,
produk ini selalunya bersifat hipoalergenik yang membawa maksud ‘tidak
menyebabkan reaksi alergi atau iritasi
. Ia amat sesuai untuk semua jenis kulit termasuk kulit kering, kulit normal dan kulit sensitif.

Menarik bukan? Penggunaan pembersih lembut berhidrasi semestinya dapat memberikan keselesaan kepada
kulit
 anda ketika melakukan kesemua aktiviti semasa bulan Ramadan.

Kelebihan lain pembersih lembut berhidrasi pada kulit

Selain itu,
pembersih lembut berhidrasi juga mampu melindungi anda daripada
lima tanda kulit sensitif
 iaitu – kekeringan, iritasi, kekasaran, ketegangan dan pelindung kulit lemah.

Formulasi pH seimbang tanpa rengsaan yang dimiliki pembersih jenis ini sesuai untuk semua jenis kulit, sama ada kulit kering, berminyak,
kombinasi kedua-duanya
 dan kulit sensitif
.

Anda juga boleh menggunakan krim atau losyen pelembap badan dan wajah yang mengandungi formula emolien dan humektan untuk dipadankan dengan pembersih lembut berhidrasi.

Cara penggunaan pembersih lembut berhidrasi pada kulit

Amalan pembersihan
kulit
 badan dan wajah secara menyeluruh adalah disarankan sekurang-kurangnya dua kali sehari – sekali pada waktu pagi dan sekali pada waktu malam
.

Pembersih lembut berhidrasi boleh digunakan dengan air atau tanpa air bergantung kepada kehendak masing-masing.

Untuk penggunaan dengan air, pembersih diletakkan ke kulit dan disapukan dengan perlahan-lahan. Kemudian, air bersih digunakan untuk membilas baki pembersih di atas kulit.

Manakala untuk penggunaan tanpa air, lebihan pembersih dibersihkan dengan menggunakan kain lembut untuk meninggalkan lapisan nipis pembersih ke atas kulit.

Setelah itu, anda boleh
sapukan krim atau losyen pelembap ke seluruh badan
. Kini,
kulit
badan anda pasti akan menjadi lembut, kulang alami kulit kering, rasa lebih segar dan lebih hidrat!

Semoga informasi yang kami kongsikan tentang penggunaan pembersih lembut berhidrasi ini dapat membantu anda untuk menikmati keindahan aktiviti-aktiviti pada bulan Ramadan di samping mengutamakan
kepentingan menjaga kebersihan diri
.

Sihat berseri, Syawal menanti! Dapatkan
Cetaphil Gentle Skin Cleanser
 dan
Cetaphil Moisturising Cream
 di
Shopee
 atau
Lazada
 sekarang supaya kulit lebih sihat dan berseri menjelang raya.


Anak Suka Pukul-pukul Orang? Jangan Biarkan! Ajar Anak 6 Cara Ini Kawal Tabiat!

Tabiat anak suka memukul apabila berdepan sesuatu situasi sudah pastinya akan menimbulkan kebimbangan
pada ibu bapa
.

Tidak dinafikan situasi ini agak normal untuk berlaku semasa fasa
perkembangan dan tumbesaran
 si kecil. Namun ia tidak boleh dibiarkan atau lama-kelamaan akan menjadi tabiat yang sukar dibuang.

Jadi adakah cara untuk mengatasi anak suka menggigit dan memukul ini? Ayuh teruskan membaca bagi mengetahui petuanya.

Untuk mendapatkan lebih banyak info tentang Keibubapaan, sila dapatkannya
di sini.

Kenapa anak suka memukul?

Adalah perkara biasa untuk si kecil mempunyai masalah berkomunikasi disebabkan had perkataan yang mereka ketahui, sekali gus menimbulkan kesukaran untuk menyampaikan apa yang mereka rasai atau inginkan.

Ada kalanya anak akan bersikap agresif atau suka memukul kerana menerima layanan yang tidak menyenangkan di rumah.

Di samping itu, kanak-kanak yang kerap
mengalami keganasan
 dalam kelu
arga atau menyaksikan penderaan individu lain lebih berkemungkinan mengembangkan tabiat memukul.

Hakikatnya terdapat pelbagai faktor yang boleh menjadi punca tabiat memukul si kecil ini. Berikut beberapa sebab lain yang mungkin menjadi punca anak gemar memukul:

1. Belum belajar cara berkongsi lagi

Kanak-kanak prasekolah
 masih dalam fasa pembelajaran mengenali emosi mereka. Apabila bermain bersama, secara tidak langsung mereka sedang belajar bersosial.

Dalam kes ini, si kecil masih tidak tahu cara bermain dan berkongsi dengan kanak-kanak lain. Sudah tentu keadaan ini boleh mencetuskan perbalahan.

Anak suka menggigit dan memukul #2. Meluahkan emosi

Sesetengah
anak suka memukul kalau marah
 atau ketika mengalami kesedihan. Dalam kes ini, adalah penting untuk anda mengetahui puncanya.

Jika anda memberi perhatian dan melihat anak suka pukul dan memberontak apabila mereka kalah
dalam permainan
, tangani secara berterusan. Apabila puncanya ditangani, tabiat memukul kanak-kanak mungkin akan berhenti.

3. Cara berkomunikasi

Tabiat menggigit dan memukul boleh menjadi petanda wujudnya masalah komunikasi, menyebabkan si kecil tertekan atau kecewa kerana tidak dapat meluahkan perasaan.

Sekiranya anda ragu-ragu dan keadaan ini sukar dikendalikan, segeralah berjumpa
pakar kanak-kanak
 supaya tingkah laku anak ini dapat diatasi dengan cara yang betul.

Bagaimana untuk mengatasi anak suka memukul?

Tiada ibu bapa mahu melihat anak mereka menggunakan kekerasan seperti memukul atau menggigit kanak-kanak lain.

Oleh sebab itu mendisiplinkan anak penting dalam
membentuk peribadi diri
 mereka.

Tiada salahnya menjadi
parents
 yang tegas
, tetapi ia tidak perlu disertai dengan keganasan jika anda tidak mahu anak menirunya dan melakukan kepada individu lain.

Berikut beberapa langkah mungkin boleh dijadikan panduan dalam menangani tabiat anak yang gemar memukul:

1. Bertegas jika anak suka memukul

Supaya anak tidak memukul atau melakukan keganasan lain, anda perlu bertegas. Tetapkan beberapa peraturan dan had sempadan antara anda
sebagai ibu bapa dengan anak.

Sebaik sahaja anda telah menetapkan beberapa peraturan, cuba untuk kekal dan elakkan untuk mengubahnya apabila si kecil merayu. Jika anda berputus asa, anak akan menggunakan kaedah yang sama berulang kali.

2. Berikan penjelasan

Jika anak pernah menggunakan keganasan, seperti memukul atau bercakap kasar kepada sesiapa, tekankan berulang kali bahawa
tingkah laku
 tersebut tidak boleh diterima.

Ingatkan kepada anak kesan yang boleh terjadi jika dia terus berbuat demikian, seperti melibatkan kehidupan sosialnya – kehilangan kawan-kawan.

Sentiasa pesan kepada anak bahawa saling menghormati penting dalam kehidupan.

3. Kekal tenang walaupun anak suka memukul

Tidak kira betapa marahnya anda terhadap anak, elakkan daripada
meninggi suara
 atau menjerit kepada mereka, memukulnya atau menyatakan si kecil adalah budak nakal.

Tunjukkan kepada anak bahawa mengawal emosi adalah langkah penting dalam mengelakkan tingkah laku memukul.

Jika perlu, berikan diri anda tempoh masa untuk bertenang. Kemudian, tunjukkan contoh yang baik dengan membalas pukulan dan jeritan anak secara tenang dan terkawal.

Baca juga:

4. Galakkan meminta maaf

Nasihatkan anak meminta maaf, tetapi jangan memaksa. Jelaskan bahawa tingkah laku memukul yang menyakitkan perasaan kanak-kanak lain adalah tidak wajar. Juga beritahu mereka bahawa
meminta maaf
 akan membantu anak berasa lebih baik.

Ini akan mengajar anak untuk membina empati terhadap individu di sekeliling mereka dan boleh membantu mengawal kemarahan pada masa hadapan.

5. Perbincangan bersama atasi anak suka menggigit dan memukul

Selepas anak tenang, ajak mereka untuk berbincang tentang apa yang berlaku. Bantu anak
meluahkan emosinya
, dengar apa yang dikatakannya dan fahami perasaan mereka ketika marah.

Juga tanya si kecil jika dia boleh berkongsikan dengan anda apa yang menyebabkan mereka sangat marah.

Jelaskan bahawa ia perkara biasa untuk berasa marah, namun tidak baik untuk menunjukkannya dengan memukul.

6. Ibu bapa perlu sehaluan tangani anak suka memukul

Untuk menyelesaikan masalah ini, anda perlu berganding bahu dengan pasangan.

Semasa perbincangan untuk menentukan sebarang keputusan, elakkan
pertengkaran atau konflik
 di hadapan anak.

Anak yang gemar melakukan keganasan seperti memukul, boleh mengembangkan tindakan jauh lebih berbahaya.

Jika anda merasakan tidak mampu untuk mengendalikan situasi ini sendirian, jangan malu untuk mendapatkan bantuan profesional.


Petua Tradisional, Gunakan Daun Sirih Untuk Ketatkan Faraj- Berkesan Ke?

Ramai percaya, seks boleh dinikmati secara maksimum apabila si isteri memiliki faraj yang ketat. Idea ini tidak semestinya benar, namun
Miss V longgar boleh memberi kesan kepada kehidupan seksual
. Ada yang mengatakan, cara mengetatkan faraj secara tradisional adalah dengan menggunakan daun sirih. Benarkah?

Penggunaan daun sirih untuk faraj sebenarnya cukup sinonim dalam kalangan masyarakat dan menjadi amalan tradisi nenek moyang!

Selain itu, antara produk pengetat faraj di pasaran, anda akan menemui banyak pilihan semula jadi berasaskan daun sirih.

Tetapi persoalannya di sini, berkesankah daun ini sebagai cara mengetatkan faraj secara tradisional? Terbuktikah secara saintifik? Selamatkah?

Untuk mendapatkan lebih banyak info tentang Kesihatan Wanita, sila dapatkannya
di sini.

Faraj wanita berubah dari masa ke masa

Sebelum kita kupas kaitan antara daun sirih dan pengetat faraj dengan lebih lanjut, adalah wajar untuk kita kenali proses biologi Miss V terlebih dahulu.

Untuk makluman, hanya 2 perkara yang boleh
mempengaruhi keanjalan faraj anda; usia dan kelahiran anak.

Melakukan hubungan seks sama ada secara kerap atau sebaliknya, tidak akan menyebabkan faraj anda longgar ya!

Oleh itu, sila abaikan sebarang ura-ura mengatakan kekerapan hubungan seks kononnya ‘melonggarkan’ faraj anda. Itu semua auta!

Seiring waktu, kelahiran dan faktor usia berpotensi menyebabkan faraj wanita melonggar secara semula jadi (akibat otot faraj melemah).

Wanita yang pernah bersalin melebihi sekali juga lebih cenderung mempunyai otot faraj yang lebih lemah.

Namun, selain beranak, penuaan turut mengakibatkan regangan Miss V, tidak kira sama ada kalian mempunyai anak atau tidak.

Bersalin

Perubahan faraj pasca bersalin adalah sangat normal!

Lagipun, otot vagina meregang bagi memberi laluan kepada bayi untuk melalui saluran kelahiran dan keluar dari ‘pintu’ faraj.

Biasanya selepas bayi dilahirkan, anda mungkin akan menyedari perubahan pada
Miss V yang sedikit terasa longgar daripada sebelumnya.
 Sekali lagi, ini adalah cukup normal!

Secara semula jadinya, faraj akan mula kembali ke bentuk asal setelah beranak, walaupun ia mungkin tidak sama seperti asal.

Jika anda sudah banyak kali bersalin, otot faraj juga cenderung untuk kehilangan sedikit keanjalan.

Umur

Kalian mungkin akan mula melihat perubahan pada keanjalan faraj apabila menginjak usia 40-an.

Ini kerana, tahap estrogen wanita akan mulai menurun saat memasuki fasa perimenopaus (sebelum menopaus).

Kehilangan estrogen bermaksud tisu faraj anda akan menjadi:

Lebih nipis

Lebih kering

Kurang berasid

Kurang tegang atau lentur

Perubahan ini mungkin bakal menjadi lebih ketara setelah kalian putus haid sepenuhnya.

Cara mengetatkan faraj secara tradisional, menggunakan daun sirih?

Daun sirih mengandungi
 tannin, chavicol, phenyl, propane, sesquiterpene, cyneole
,
alkaloid
, gula dan beberapa minyak pati yang memberikannya khasiat berikut:

Penyembuhan luka

Aromatik

Pelega kesakitan

 Antibakteria

Antiseptik

Antikulat

Analgesik

Penyejukan

Perangsang ringan

Euphoria-inducing

Antikarsinogenik

Antimutagenik

Antioksidan

Diuretik

Berbalik kepada persoalan utama kupasan ini, benarkah daun sirih menjadi antara cara mengetatkan faraj secara tradisional?

Daun sirih, sumber kekuatan beberapa bahan kimia yang mempunyai nilai farmasi penting yang akan bantu membersihkan faraj tetapi, ia
tidak memberikan kesan pengetat faraj!

Dalam farmakologi Cina, ia digunakan untuk mengurangkan masalah keradangan dan melegakan kegatalan.

Daun ini juga dikatakan tidak mempunyai sifat astringen yang memungkinkan kesan pengetat dinding faraj.

Perlu para wanita fahami, penggunaan daun sirih semata-mata
tidak berkesan untuk mengetatkan Miss V!

Walaupun ramai juga wanita menggunakan daun ini sebagai pencuci faraj, ia sebenarnya tidak disyorkan.

Selain itu, anda tidak boleh menghasilkan pembersih faraj berasaskan daun sirih dengan sendiri!

Vagina mempunyai tahap pH tersendiri yang memainkan peranan utama dalam kesihatan faraj secara menyeluruh. Wanita yang sihat mempunyai tahap pH sekitar 3.5 hingga 4.5.

Menjaga keseimbangan pH vagina adalah mustahak, untuk elakkan risiko jangkitan kulat dan bakteria!

Kuatkan otot faraj dengan senaman Kegel!

Senaman pelvik menjadi kaedah terbaik untuk
menguatkan otot-otot lantai pelvis anda!

Otot-otot ini adalah sebahagian daripada teras badan dan membantu menyokong:

Pundi kencing

Rektum

Usus kecil

Rahim

Apabila otot-otot lantai pelvis melemah akibat faktor usia atau bersalin, anda mungkin bakal alami:

Kebocoran air kencing

Asyik mahu terkencing

Kesakitan di kawasan pelvis

Kesakitan ketika ‘bersama’

Walaupun senaman lantai pelvis dapat bantu mengatasi inkontinen urin yang ringan, ia tidak begitu berkesan bagi wanita yang mengalami masalah kebocoran kencing yang parah.

Senaman Kegel

Pertama sekali, kalian perlu mengenal pasti lokasi otot lantai pelvis!

Untuk melakukannya, cuba hentikan aliran kencing semasa sedang membuang air. Jika berjaya, anda akan dapat kenal pasti otot yang betul.

Setelah itu, ikuti langkah-langkah seperti berikut:

Pilih 1 posisi untuk senaman ini. Kebanyakan orang lebih suka berbaring untuk melakukan Kegel.

Kemut otot-otot lantai pelvis anda. Tahan kontraksi ini selama 5 saat, kemudian berehat selama 5 saat.

Ulangi langkah ini sekurang-kurangnya 5 kali, secara berturut-turut.

Apabila anda
semakin selesa dan mahir dengan Kegel
, tingkatkan tempoh masa kepada 10 saat.

Peringatan! Jangan kemut otot paha, perut, atau punggung. Pastikan untuk fokus hanya pada otot lantai pelvis okey!

Untuk dapatkan hasil terbaik, amalkan 3 set Kegel sebanyak 5 hingga 10 kali sehari. Hasilnya akan dapat dilihat dalam masa beberapa minggu. Selamat mencuba!


Ada Komplikasi Jika Anak Lidah Pendek, Mama Papa Ambil Tahu Cara Cek Lidah Si Kecil

Adakah terdapat cara untuk menentukan lidah bayi normal vs
tongue tie
? Dalam artikel ini anda akan mengetahui cara membezakan sama ada si kecil mempunyai
tongue tie
(lidah pendek) atau normal.

Untuk mendapatkan lebih banyak info tentang Keibubapaan, sila dapatkannya
di sini.

Apa itu lidah pendek?

Sebelum mengetahui cara membezakan antara
lidah bayi
 normal vs
tongue tie,
ayuh kita fahami secara ringkas apa yang dimaksudkan dengan lidah pendek ini.

Tongue-tie (ankyloglossia
) adalah keadaan
semasa lahir
 yang menyekat pergerakan lidah.

Dengan keadaan ini, jalur tisu (
lingual frenulum
) yang luar biasa pendek atau tebal mengikat bahagian bawah hujung lidah ke lantai mulut. Individu dengan keadaan ini akan mengalami kesukaran untuk menjelirkan lidahnya.

Sesetengah kes mungkin memerlukan prosed
ur pembe
dahan ringkas untuk membetulkannya.

Lidah bayi normal vs
tongue tie

Pemeriksaan pertama untuk melihat
lingual frenulum
 adalah apabila si kecil mengangkat lidahnya ke atas.

Perhatikan adakah ia sampai ke hujung lidah? Adakah ia tebal?

Sudah tentu cara terbaik untuk mengetahui sama ada anak mengalami masalah
tongue tie
atau tidak dengan
memasukkan jari
ke bawah lidah si kecil.

Tanda bayi lidah pendek:
 Anda akan merasakan ada kulit atau membran yang kuat, seperti seutas wayar. Jika ditekan perlahan, hujung lidah akan membengkok ke bawah.

Lidah normal:
Lidah biasa harus membenarkan leretan jari yang lancar dan tanpa gangguan di bawah lidah.

Kenal pasti lidah bayi normal vs
tongue tie
:

Selain meleretkan jari di bawah lidah, terdapat beberapa simptom menandakan anak mungkin mengalami keadaan
tongue tie
:

Kesukaran menyusu atau
melekap
 pada puting

Ulser berulang semasa
tumbuh gigi

Bentuk lidah bercabang atau ‘w’ apabila anak membuka mulut

Penuturan tidak jelas atau pembelajaran vokal terganggu

Bentuk lidah luar biasa – sepatutnya rata

Jurang antara gigi bawah belah depan

Makan bersepah,
air liur

menitis, tidak boleh menjilat bibir dengan lidah

Sukar memainkan alat muzik seperti seruling

Baca juga:

Komplikasi

Lidah pendek boleh menjejaskan perkembangan oral anak dan beberapa aspek lain, seperti:

Penyusuan susu ibu dan penyusuan botol

Lidah pendek menyekat
 bayi baru lahir
 untuk menghisap atau menelan.
Lingual frenulum
pendek menyebabkan sebahagian besar bahagian depan lidah ‘terikat’ ke rahang bawah.

Antara beberapa masalah pe
nyusuan
 yang boleh berlaku adalah luka pada puting, payudara sakit, sedutan kuat, mastitis berulang dan aliran susu rendah.

Untuk kesan pada bayi pula, penambahan berat badan sedikit dan prose
s
bercerai susu
 pramatang yang boleh menghalang perkembangan mekanisme menelan ketika dewasa.

Perkembangan pertuturan terjejas?

Terdapat pendapat bahawa keadaan ini boleh menjejaskan perkem
bangan per
tuturan si kecil.

Ini kerana lidah tidak dapat mencapai lelangit – melibatkan sentuhan gigi depan bahagian atas dan bawah. Banyak bunyi dalam pertuturan dihasilkan dengan pergerakan ini.

Ia menjejaskan keupayaan anak untuk mengeluarkan bunyi tertentu melibatkan konsonan “t, d, z, s, th, r dan l.

Fungsi lidah terganggu

Lidah adalah sistem otot kompleks yang mengarahkan pernafasan dan fungsi saluran udara. Kurang pergerakan boleh menghalang lidah daripada mencapai gigi.

Ia boleh menyebabkan tahap
kebersihan mulut
 yang tidak baik. Untuk anak lebih tua, lidah pendek ini boleh menyukarkan diri mengeluarkan sisa makanan daripada gigi.

Ini boleh menyumbang kepada kerosakan gigi dan
keradangan gusi (gingivitis)
.
Tongue tie
 juga boleh menyebabkan pembentukan jurang atau ruang antara dua gigi hadapan bawah.

Lidah bayi normal vs
tongue tie:
Lelangit tinggi

Lidah pendek boleh menyekat lidah ke lelangit. Lelangit seharusnya luas dan berbentuk U.

Namun apabila hujung lidah tidak dapat diletakkan di belakang gigi depan, ia mungkin menyebabkan lelangit menjadi tinggi dan berbentuk V.

Pertumbuhan palatal yang lemah adalah punca gigi atas bengkok. Ia juga akan mengehadkan keupayaan kanak-kanak
untuk bernafas
 melalui hidung mereka.

Untuk sebarang pertanyaan dan keraguan, berundinglah dengan doktor bagi mendapatkan lebih kepastian.